cyanic-selkie/wikianc huggingface dataset:
തൃക്കാരിയൂർ മഹാദേവക്ഷേത്രം
ശ്രീകോവിൽ
ശ്രീകോവിൽ അതിമനോഹരമായ ചുവർച്ചിത്രങ്ങളാലും ദാരുശില്പങ്ങളാലും അലംകൃതമാണ്. ദാരുശില്പങ്ങൾ മുമ്പേ പണിതുവച്ചതാണെങ്കിലും ചുവർച്ചിത്രങ്ങൾ 2013ൽ മാത്രമേ വരച്ചിട്ടുള്ളൂ. ചുവർച്ചിത്രങ്ങൾ ശ്രീകോവിലിന്റെ മനോഹാരിതയ്ക്ക് ഒന്നുകൂടി മാറ്റുകൂട്ടി. ദാരുശില്പങ്ങൾ പ്രധാനമായും ശിവലീലകളെയാണ് കാണിയ്ക്കുന്നത്. ചുവർച്ചിത്രങ്ങളിൽ എടുത്തുപറയേണ്ട ചില ചിത്രങ്ങളുണ്ട്. മുഖമണ്ഡപത്തിന്റെ പുറംചുവരുകളിൽ ഇരുവശവും ശിവകുടുംബം (തെക്കുഭാഗത്ത്), നടരാജൻ (വടക്കുഭാഗത്ത്) എന്നീ ചിത്രങ്ങളാണ്. തെക്കുഭാഗത്തേയ്ക്ക് വരുമ്പോൾ ശിവന്റെ സന്ന്യാസഭാവമായ ദക്ഷിണാമൂർത്തിയാണ് പ്രധാനമായും കടന്നുവരുന്നത്. കൂടാതെ കാളിയമർദ്ദനം നടത്തുന്ന ശ്രീകൃഷ്ണൻ, ഗണപതി എന്നീ രൂപങ്ങളുമുണ്ട്. പടിഞ്ഞാറുഭാഗത്ത് പ്രധാനമായും വൈഷ്ണവരൂപങ്ങളാണ് കാണാൻ കഴിയുക. ശ്രീരാമൻ, നരസിംഹം എന്നീ രൂപങ്ങൾ അവയിൽ കൂടുതൽ പ്രധാനമാണ്. കൂടാതെ, അർദ്ധനാരീശ്വരനെയും ഇവിടെ ആവിഷ്കരിച്ചിട്ടുണ്ട്. വടക്കുഭാഗത്ത് പാർവ്വതീദേവിയുടെ രൂപമാണ് പ്രധാനം. കൂടാതെ തികച്ചും വിചിത്രമായ ഒരു രൂപവും കാണാം. ശ്രീകൃഷ്ണനായി കണക്കാക്കാമെങ്കിലും സാധാരണ കണ്ടുവരുന്ന ശ്രീകൃഷ്ണരൂപവുമായി യാതൊരു ബന്ധവും ഇതിന് കാണാനില്ല. കൂടാതെ ഹനുമാനും ചുവർച്ചിത്രങ്ങളിൽ വരുന്നുണ്ട്. വടക്കുഭാഗത്ത് അഭിഷേകജലം ഒഴുകിപ്പോകുന്ന ഓവ് പണിതീർത്തിരിയ്ക്കുന്നു. ശിവക്ഷേത്രമായതിനാൽ ഇതിനപ്പുറം പ്രദക്ഷിണം പാടില്ല.
നാലമ്പലം
സാമാന്യം വലിപ്പമുള്ളതാണ് ഇവിടത്തെ നാലമ്പലം. ഓടുമേഞ്ഞ നാലമ്പലത്തിന്റെ പുറംചുവരുകൾ വിളക്കുമാടം കൊണ്ട് അലംകൃതമായിരിയ്ക്കുന്നു. അകത്തുകടന്നാൽ ഇരുവശവും വലിയ വാതിൽമാടങ്ങൾ കാണാം. ഇവ ഭക്തർ നാമജപത്തിനും വിശ്രമത്തിനും ഉപയോഗിയ്ക്കുന്നു. തെക്കേ വാതിൽമാടത്തിൽ ഹോമപ്പുരയും വടക്കേ വാതിൽമാടത്തിൽ പാട്ടുപുരയുമുണ്ട്. നാലമ്പലത്തിന്റെ തെക്കുകിഴക്കേമൂലയിൽ തിടപ്പള്ളിയും വടക്കുകിഴക്കേമൂലയിൽ ക്ഷേത്രക്കിണറും കാണാം. നാലമ്പലത്തിന്റെ ഒത്ത നടുക്കായി ശ്രീകോവിൽ സ്ഥിതിചെയ്യുന്നു. അതിന്റെ നേരെ മുന്നിൽ നമസ്കാരമണ്ഡപവും ചുറ്റും അകത്തെ ബലിവട്ടവും പണിതീർത്തിരിയ്ക്കുന്നു. അകത്തെ ബലിവട്ടത്തിൽ ക്ഷേത്രേശന്റെ കാവൽക്കാരെ പ്രതിനിധീകരിയ്ക്കുന്ന ഏതാനും ബലിക്കല്ലുകളുണ്ട്. അഷ്ടദിക്പാലകർ (കിഴക്ക് - ഇന്ദ്രൻ, തെക്കുകിഴക്ക് - അഗ്നി, തെക്ക് യമൻ, തെക്കുപടിഞ്ഞാറ് - നിരൃതി, പടിഞ്ഞാറ് - വരുണൻ, വടക്കുപടിഞ്ഞാറ് - വായു, വടക്ക് - കുബേരൻ, വടക്കുകിഴക്ക് - ഈശാനൻ), സപ്തമാതൃക്കൾ (ബ്രാഹ്മി/ബ്രഹ്മാണി, വൈഷ്ണവി, മഹേശ്വരി, ഇന്ദ്രാണി, വരാഹി, കൗമാരി, ചാമുണ്ഡി) വീരഭദ്രൻ, ഗണപതി, ശാസ്താവ്, ദുർഗ്ഗ, അനന്തൻ, ബ്രഹ്മാവ്, സുബ്രഹ്മണ്യൻ, നിർമ്മാല്യധാരി (ഇവിടെ ചണ്ഡികേശ്വരൻ) എന്നിവരാണ് വിവിധ ബലിക്കല്ലുകളായി കുടിയിരുത്തപ്പെട്ടിട്ടുള്ളത്. ബലിക്കല്ലുകൾ പിച്ചളയിൽ പൊതിഞ്ഞ് സ്വർണ്ണം പൂശിയിരിയ്ക്കുന്നു. ദിവസവും ശീവേലിസമയത്ത് ഇവിടങ്ങളിൽ ബലിതൂകാറുണ്ട്.
ശ്രീകോവിലിന്റെ തെക്കുഭാഗത്ത് തിടപ്പള്ളിയുടെ പടിഞ്ഞാറ് കാണാൻ കഴിയുന്നത് തികച്ചും അപൂർവ്വമായ ഒരു പ്രതിഷ്ഠയാണ്. സപ്തമാതൃക്കളുടെ വിഗ്രഹരൂപത്തിലുള്ള പ്രതിഷ്ഠയാണത്. സാധാരണ രീതിയിൽ ബലിക്കല്ലുകളുടെ രൂപത്തിൽ മാത്രം കാണപ്പെടുന്ന സപ്തമാതൃക്കളെ ഇവിടെ അവരെ പ്രതിനിധീകരിയ്ക്കുന്ന ബലിക്കല്ലുകളുടെയൊപ്പം അവയുടെ സ്ഥാനത്തുതന്നെ പ്രത്യേകം മുറിയിൽ വടക്കോട്ട് ദർശനമായി പ്രതിഷ്ഠിച്ചിരിയ്ക്കുന്നു. കൂടാതെ, അവർക്ക് അംഗരക്ഷകരായി പടിഞ്ഞാട്ട് ദർശനമായി വീരഭദ്രനും കിഴക്കോട്ട് ദർശനമായി ഗണപതിയും പ്രതിഷ്ഠിയ്ക്കപ്പെട്ടിട്ടുണ്ട്. ശ്രീകോവിലിന്റെ പുറകിൽ പാർവ്വതീസാന്നിദ്ധ്യമുള്ളതായി കണക്കാക്കപ്പെടുന്നു. അവിടെ ദേവിയെ സങ്കല്പിച്ച് വിളക്ക് കൊളുത്തിവച്ചിട്ടുണ്ട്.
തൃക്കാരിയൂരപ്പൻ (ശിവൻ)
തൃക്കാരിയൂർ ക്ഷേത്രത്തിലെ പ്രധാനപ്രതിഷ്ഠ. സർവ്വരോഗനിവാരകനായ വൈദ്യനാഥനായാണ് ഇവിടെ ശിവപ്രതിഷ്ഠ കുടികൊള്ളുന്നത്. ശങ്കരനാരായണനായും സങ്കല്പമുണ്ട്. മൂന്നരയടി പൊക്കം വരുന്ന സ്വയംഭൂലിംഗത്തിൽ അതീവശാന്തസ്വരൂപനായി കിഴക്കോട്ട് ദർശനമായാണ് തൃക്കാരിയൂരപ്പൻ കുടികൊള്ളുന്നത്. ആദിപരാശക്തിയായ സാക്ഷാൽ ശ്രീപാർവ്വതീദേവി ഭഗവാനോടൊപ്പം നിത്യസാന്നിദ്ധ്യം ചെയ്യുന്നുവെന്നാണ് വിശ്വാസം. തന്മൂലം, വിവാഹസംബന്ധമായ പ്രശ്നങ്ങൾക്കും ഇവിടെ വഴിപാടുകളുണ്ട്. വൈദ്യനാഥഭാവത്തിലുള്ള മഹാദേവനായതിനാൽ ധാരയ്ക്ക് ഇവിടെ വളരെയധികം പ്രാധാന്യമുണ്ട്. ശങ്കരനാരായണഭാവത്തിന് വിശേഷിച്ച് തെളിവുകളില്ലെങ്കിലും ക്ഷേത്രവുമായി ബന്ധപ്പെട്ട് പ്രചരിയ്ക്കുന്ന ഒരു ഐതിഹ്യകഥ ഇതിന് ഉപോദ്ബലകമായുണ്ട്. ഒരിയ്ക്കൽ തന്റെ പതിയായ മഹാവിഷ്ണുവിനെ അന്വേഷിച്ച് ലോകം ചുറ്റിനടന്ന മഹാലക്ഷ്മിയ്ക്ക് ഇവിടെയെത്തിയപ്പോൾ അഭൗമമായ ചൈതന്യം അനുഭവപ്പെടുകയും അത് തന്റെ പതിയുടെ ചൈതന്യം പോലെ തോന്നുകയും ചെയ്തു. എന്നാൽ, അകത്ത് ചെന്നപ്പോൾ കണ്ടത് പാർവ്വതീസമേതനായ പരമശിവനെയും! ശിവനും വിഷ്ണുവും ഒന്നുതന്നെയെന്ന് കാണിയ്ക്കാൻ തൃക്കാരിയൂർ നിവാസികൾ ഈ കഥ പറഞ്ഞുവരുന്നു. വഴുതനങ്ങ നിവേദ്യം, മത്തവിലാസം കൂത്ത്, മഷിയില പ്രസാദം, ഉദയാസ്തമനപൂജ, കൂവളമാല, പിൻവിളക്ക്, ധാര തുടങ്ങിയവയാണ് ഭഗവാന്റെ പ്രധാന വഴിപാടുകൾ.
ഗണപതി
കേരളത്തിലെ മിക്ക ക്ഷേത്രങ്ങളിലും ഉപദേവനായി സർവ്വവിഘ്നവിനാശകനും ശിവപാർവ്വതീപുത്രനുമായ ശ്രീമഹാഗണപതിയുടെ സാന്നിദ്ധ്യമുണ്ടാകും. ഏതൊരു ശുഭകർമ്മവും നിർവിഘ്നം പൂർത്തിയാക്കാൻ വിഘ്നേശ്വരനായ ഗണപതിഭഗവാനെ വന്ദിച്ചുകൊണ്ടാണ് തുടങ്ങുന്നത്. തൃക്കാരിയൂർ ക്ഷേത്രത്തിൽ സപ്തമാതൃക്കളുടെ ശ്രീകോവിലിൽ പടിഞ്ഞാറുഭാഗത്ത് കിഴക്കോട്ട് ദർശനമായാണ് ഗണപതിപ്രതിഷ്ഠ. സപ്തമാതൃക്കളുടെ അംഗരക്ഷകനായ ഗണപതിയായാണ് ഇവിടെ സങ്കല്പം. സാധാരണ ക്ഷേത്രങ്ങളിലെ വിഗ്രഹരൂപത്തിൽ നിന്ന് യാതൊരു മാറ്റവും ഇവിടെയും ഗണപതിപ്രതിഷ്ഠയ്ക്കില്ല. ചതുർബാഹുവായ ശിലാവിഗ്രഹമാണ്. ഏകദേശം നാലടി ഉയരം വരും. വിഘ്നേശ്വരപ്രീതിയ്ക്കായി ദിവസവും ഗണപതിഹോമം നടത്തിവരുന്നുണ്ട്. ഒറ്റയപ്പം, കറുകമാല, മോദകം, നാളികേരമുടയ്ക്കൽ എന്നിവയാണ് മറ്റ് പ്രധാന വഴിപാടുകൾ.
വീരഭദ്രൻ
ശിവഭൂതഗണങ്ങളിൽ പ്രധാനിയാണ് വീരഭദ്രൻ. ദക്ഷപ്രജാപതി നടത്തിയ മഹായാഗത്തിൽ അദ്ദേഹത്തിന്റെ ക്ഷണവും തന്റെ അനുമതിയുമില്ലാതെ വന്നുചേർന്ന തന്റെ പത്നി സതീദേവി പിതാവായ ദക്ഷന്റെ അപമാനം സഹിയ്ക്കാൻ കഴിയാതെ ആത്മഹത്യ ചെയ്ത വിവരമറിഞ്ഞ പരമശിവൻ ഉഗ്രകോപം പൂണ്ട് തന്റെ ജടാമകുടത്തിൽ നിന്നും ഒരു മുടിയിഴ പകുത്ത് സൃഷ്ടിച്ച രണ്ട് മൂർത്തികളിലൊരാളാണ് വീരഭദ്രൻ എന്ന് പുരാണകഥയുണ്ട്. ഭദ്രകാളിയാണ് മറ്റൊന്ന്. കേരളത്തിൽ എല്ലാ ക്ഷേത്രങ്ങളിലും സപ്തമാതൃക്കളുടെ ബലിക്കല്ലുകൾ സ്ഥാപിച്ച പരിസരത്ത് അംഗരക്ഷകനായി വീരഭദ്രനെ സങ്കല്പിച്ചും ബലിക്കല്ലുണ്ടാകാറുണ്ടെങ്കിലും വിഗ്രഹരൂപത്തിൽ വീരഭദ്രപ്രതിഷ്ഠ അത്യപൂർവ്വമാണ്. ഇവിടെ, സപ്തമാതൃക്കളുടെ ശ്രീകോവിലിൽ പടിഞ്ഞാട്ട് ദർശനമായാണ് വീരഭദ്രൻ പ്രതിഷ്ഠിയ്ക്കപ്പെട്ടിട്ടുള്ളത്. നാളികേരമുടയ്ക്കൽ, ഭസ്മാർച്ചന തുടങ്ങിയവയാണ് പ്രധാന വഴിപാടുകൾ.
സപ്തമാതൃക്കൾ
ബ്രാഹ്മി, വൈഷ്ണവി, മഹേശ്വരി, ഇന്ദ്രാണി, വരാഹി, കൗമാരി, ചാമുണ്ഡി എന്നീ ഏഴ് ദേവതമാരെയാണ് 'സപ്തമാതൃക്കൾ' എന്ന് വിളിയ്ക്കുന്നത്. അത്യുഗ്രദേവതകളായ സപ്തമാതൃക്കൾ ദാരുകൻ എന്ന അസുരനെ വധിയ്ക്കാൻ ഭദ്രകാളിയെ അനുഗമിച്ചു എന്നാണ് കഥ. എല്ലാ ക്ഷേത്രങ്ങളിൽ ബലിക്കല്ലുകളുടെ രൂപത്തിൽ ഇവർക്ക് സാന്നിദ്ധ്യമുണ്ടാകുമെങ്കിലും വിഗ്രഹരൂപത്തിൽ അത്യപൂർവ്വമാണ് പ്രതിഷ്ഠ. മറ്റ് ബലിക്കല്ലുകളിൽ നിന്ന് വ്യത്യസ്തമായി ഇവിടെ ഒന്നിച്ചൊന്നിച്ചാണ് ഇവയുണ്ടാകാറുള്ളത്. കൂടാതെ, അംഗരക്ഷകരായി കിഴക്കുഭാഗത്ത് വീരഭദ്രനെയും പടിഞ്ഞാറുഭാഗത്ത് ഗണപതിയെയും സങ്കല്പിച്ചും ബലിക്കല്ലുകളുണ്ടാകാറുണ്ട്. തന്മൂലം, നവഗ്രഹങ്ങളെയാണ് ഇത് പ്രതിനിധീകരിയ്ക്കുന്നതെന്ന തെറ്റിദ്ധാരണയും ഉണ്ടാകാറുണ്ട്. ഇവിടെ ശ്രീകോവിലിന്റെ തെക്കുഭാഗത്ത് വടക്കോട്ട് ദർശനമായാണ് സപ്തമാതൃക്കളുടെ പ്രതിഷ്ഠ. ബ്രാഹ്മി മുതൽ ചാമുണ്ഡി വരെയുള്ള ദേവതകൾ അതത് ക്രമത്തിലാണ്. കൂടാതെ, ഇവർക്ക് അംഗരക്ഷകരായി വീരഭദ്രനും ഗണപതിയുമുണ്ട്. കുങ്കുമാർച്ചനയാണ് ഈ നടയിലെ പ്രധാന വഴിപാട്.
ശാസ്താവ്
നാലമ്പലത്തിനുപുറത്ത് തെക്കുപടിഞ്ഞാറുഭാഗത്താണ് ഹരിഹരപുത്രനായ ശ്രീധർമ്മശാസ്താവിന്റെ ശ്രീകോവിൽ. വളരെ ചെറിയൊരു ശ്രീകോവിലാണ് ഇവിടെയുള്ളത്. മുന്നിൽ ഒരു മുഖപ്പുണ്ടാക്കിയിട്ടുണ്ട്. ഏകദേശം മൂന്നടി ഉയരം വരുന്ന, നിൽക്കുന്ന രൂപത്തിലുള്ള ശാസ്താവാണ് ഇവിടെയുള്ളത്. രണ്ടുകൈകളിൽ അമ്പും വില്ലും ധരിച്ച കിരാതശാസ്താവായാണ് സങ്കല്പം. ഈ നടയിലാണ് ശബരിമലയ്ക്ക് പോകുന്ന ഭക്തർ മാലയിടുന്നതും കെട്ടുനിറയ്ക്കുന്നതും. നീരാജനവും നെയ്യഭിഷേകവുമാണ് ശാസ്താവിന് പ്രധാന വഴിപാടുകൾ.
നാഗദൈവങ്ങൾ
ശാസ്താവിന്റെ ശ്രീകോവിലിന് തൊട്ട് തെക്കുവശത്ത് പ്രത്യേകം തീർത്ത തറയിൽ നാഗദൈവങ്ങൾ സാന്നിദ്ധ്യമരുളുന്നു. നാഗരാജാവായി വാസുകിയും കൂടെ നാഗയക്ഷിയും നാഗചാമുണ്ഡിയുമാണ് പ്രതിഷ്ഠകൾ. എല്ലാ മാസവും ആയില്യം നാളിൽ ഈ നടയിൽ വിശേഷാൽ പൂജകളും കന്നിമാസത്തിലെ ആയില്യത്തിന് സർപ്പബലിയുമുണ്ട്. നൂറും പാലും നിവേദ്യമാണ് ഈ നടയിലെ പ്രധാന വഴിപാട്.
യക്ഷി
വടക്കുകിഴക്കുഭാഗത്ത് ഊട്ടുപുരയുടെ സമീപത്താണ് യക്ഷിപ്രതിഷ്ഠയുള്ളത്. സുന്ദരയക്ഷീഭാവത്തിലാണ് ഇവിടെ പ്രതിഷ്ഠ. വളരെ ചെറിയൊരു ശ്രീകോവിലിൽ മര അഴിക്കൂട്ടിലാണ് പ്രതിഷ്ഠ. ഒരടി ഉയരം വരുന്ന ശിലാവിഗ്രഹമാണ് ഇവിടെയുള്ളത്. കണ്ണാടിയിൽ നോക്കുന്ന സ്ത്രീയായിട്ടാണ് യക്ഷിയെ ആവിഷ്കരിച്ചിട്ടുള്ളത്. വറപൊടിയാണ് പ്രധാന വഴിപാട്.
നിത്യപൂജകളും വഴിപാടുകളും
നിത്യേന അഞ്ച് പൂജകളും മൂന്ന് ശീവേലികളും പടിത്തരമായുള്ള മഹാക്ഷേത്രമാണ് തൃക്കാരിയൂരിലേത്. രാവിലെ നാലുമണിയ്ക്ക് നടതുറന്നുകഴിഞ്ഞാൽ ആദ്യം നിർമ്മാല്യദർശനമാണ്. പിന്നീട് ശിവലിംഗത്തിൽ അഭിഷേകം നടത്തുന്നു. അഭിഷേകം കഴിഞ്ഞ് ശിവലിംഗം അലങ്കരിയ്ക്കുന്നു. തുടർന്ന് മലർ നിവേദ്യവും നടയടച്ച് ഉഷഃപൂജയും നടത്തുന്നു. അഞ്ചരയോടെ എതിരേറ്റുപൂജയും ഗണപതിഹോമവും നടത്തുന്നു. സൂര്യകിരണങ്ങളെ എതിരേൽക്കുന്ന രീതിയിൽ നടത്തുന്ന പൂജയായതുകൊണ്ടാണ് 'എതിരേറ്റുപൂജ' എന്ന പേരുവന്നത്. ഇത് കാലാന്തരത്തിൽ 'എതൃത്തപൂജ' എന്ന് ലോപിച്ചു. ഇതിനുശേഷം ഉഷഃശീവേലിയാണ്. തന്റെ ഭൂതഗണങ്ങൾക്ക് അന്നം നൽകുന്നത് ഭഗവാൻ നേരിട്ടുകാണുന്നു എന്ന സങ്കല്പത്തിൽ നടത്തുന്ന ചടങ്ങാണിത്. മുന്നിൽ ഹവിസ്സുമായി മേൽശാന്തിയും പിന്നിൽ ശീവേലിവിഗ്രഹവുമായി കീഴ്ശാന്തിയും ഇറങ്ങി അകത്തെ ബലിക്കല്ലുകളിൽ ബലിതൂകി ഒരു പ്രദക്ഷിണം പൂർത്തിയാക്കുകയും പിന്നീട് പുറത്തുകടന്ന് മൂന്നുവലം വച്ച് വലിയ ബലിക്കല്ലിലും ബലിതൂകി അകത്തേയ്ക്ക് തിരിച്ചെത്തുകയും ചെയ്യുന്നു. ഇതുകഴിഞ്ഞാൽ ശിവലിംഗത്തിൽ ധാര തുടങ്ങും. എട്ടുമണിയോടെ പന്തീരടിപൂജ തുടങ്ങുന്നു. നിഴലിന് പന്ത്രണ്ടടി നീളം വരുന്ന സമയത്ത് നടത്തുന്ന പൂജയായതിനാലാണ് പന്തീരടിപൂജ എന്ന പേരുവന്നത്. ഇതുകഴിഞ്ഞ് വിഗ്രഹത്തിൽ നവകാഭിഷേകം നടത്തുന്നു. പതിനൊന്നുമണിയോടെ ഉച്ചപ്പൂജയും പതിനൊന്നരയോടെ ഉച്ചശ്ശീവേലിയും കഴിഞ്ഞ് പന്ത്രണ്ടുമണിയോടെ നടയടയ്ക്കുന്നു.
വൈകീട്ട് അഞ്ചുമണിയോടെ വീണ്ടും നടതുറക്കുന്നു. സന്ധ്യയ്ക്ക് സൂര്യാസ്തമയനുസരിച്ച് ദീപാരാധന നടത്തുന്നു. ദീപാരാധനയ്ക്കുശേഷം ഏഴരയ്ക്ക് അത്താഴപ്പൂജയും എട്ടുമണിയ്ക്ക് അത്താഴശ്ശീവേലിയും നടത്തുന്നു. തുടർന്ന് തൃപ്പുക. പേര് സൂചിപ്പിയ്ക്കുന്നതുപോലെ ശ്രീലകത്ത് അഷ്ടഗന്ധം പുകയ്ക്കുന്ന ചടങ്ങാണിത്. ഈ പുക ശരീരത്തിലേൽക്കുന്നത് ശ്വാസകോശസംബന്ധമായ അസുഖങ്ങൾക്ക് പരിഹാരമായി കണക്കാക്കപ്പെടുന്നു. തൃപ്പുകയ്ക്കുശേഷം താംബൂലനിവേദ്യവും പതിവുണ്ട്. അതിനുശേഷം രാത്രി എട്ടരയ്ക്ക് വീണ്ടും നടയടയ്ക്കുന്നു.
ക്ഷേത്രത്തിലെ പ്രധാന വഴിപാടുകൾ ജലധാരയും വഴുതനങ്ങ നിവേദ്യവുമാണ്. ശിവലിംഗത്തിൽ അധികമായുണ്ടാകുന്ന ഊർജ്ജം തടയാനെന്ന സങ്കല്പത്തിൽ നടത്തുന്ന വഴിപാടാണ് ജലധാര. കേരളത്തിൽ കൂടൽമാണിക്യം ക്ഷേത്രം ഉൾപ്പെടെ വളരെ ചുരുക്കം ക്ഷേത്രങ്ങളിൽ മാത്രം നടത്തിവരുന്ന വഴിപാടാണ് വഴുതനങ്ങ നിവേദ്യം. വഴുതനങ്ങ പച്ചയ്ക്ക് നടയ്ക്കുവച്ചശേഷം മേൽശാന്തി അത് തിടപ്പള്ളിയിൽ കൊണ്ടുപോയി നെയ്യും ഇന്തുപ്പും ചേർത്ത് മെഴുക്കുപുരട്ടിയായി കൊണ്ടുവന്ന് ഉച്ചപ്പൂജയ്ക്ക് നേദിയ്ക്കുന്നു. ഉദരരോഗശമനവും സ്വരശുദ്ധിയുമാണ് ഫലം. മറ്റൊരു പ്രധാന വഴിപാട് മത്തവിലാസം കൂത്താണ്. പേര് സൂചിപ്പിയ്ക്കുന്നതുപോലെ ഏഴാം നൂറ്റാണ്ടിൽ ജീവിച്ചിരുന്ന പല്ലവരാജാവായിരുന്ന മഹേന്ദ്രവിക്രമൻ എഴുതിയ 'മത്തവിലാസം' എന്ന പ്രഹസനത്തെ ആസ്പദമാക്കി നടത്തുന്ന കൂത്താണിത്. സത്യസോമൻ എന്ന ബ്രാഹ്മണൻ ബ്രഹ്മഹത്യാപാപം തീർക്കാൻ ശിവനെ തപസ്സുചെയ്ത് പ്രീതിപ്പെടുത്തുന്നതും തുടർന്ന് ശിവന്റെ നിർദ്ദേശാനുസരണം കപാലിവേഷത്തിൽ നൃത്തം ചെയ്യുന്നതുമാണ് കഥ. ക്ഷേത്രത്തിൽ കൂത്തമ്പലമില്ലാത്തതിനാൽ നാലമ്പലത്തിലെ വടക്കേ വാതിൽമാടത്തിലാണ് ഇത് നടത്തുന്നത്. സന്താനലബ്ധി, കാര്യസിദ്ധി തുടങ്ങിയവയാണ് ഇതിന്റെ ഫലം. മൂന്നുദിവസമാണ് കൂത്തിന് എടുക്കുക.
മറ്റൊരു ക്ഷേത്രത്തിലുമില്ലാത്ത ഒരു വഴിപാടും ഇവിടെയുണ്ട്. പ്രദോഷനാളിലെ മഷിയിലപ്രസാദമാണത്. സാധാരണ ശിവക്ഷേത്രങ്ങളിൽ പ്രദോഷദിവസം സന്ധ്യയ്ക്ക് ദീപാരാധനയ്ക്ക് തൊട്ടുമുമ്പ് അഭിഷേകം നടക്കും. എന്നാൽ ഇവിടെ മാത്രം സന്ധ്യയ്ക്ക് അഭിഷേകമില്ല. അതിനുപകരമാണ് മഷിയിലപ്രസാദം. ഒരു ചെറിയ ഇലയിൽ നെയ്യ് കത്തിച്ചുണ്ടാക്കുന്ന കരി വിതറി അത് ഇല മുഴുവൻ പുരട്ടി ഭക്തർക്ക് പ്രസാദമായി നൽകുന്നതാണ് ഈ വഴിപാട്. ഈ ഇലയിൽ മഹാലക്ഷ്മീദേവിയുടെ സാന്നിദ്ധ്യമുണ്ടെന്നാണ് വിശ്വാസം. അതിനാൽ, സർവ്വൈശ്വര്യങ്ങളുടെയും പ്രതീകമായി ഇതിനെ കണ്ടുവരുന്നു. ഈ വിചിത്ര വഴിപാടിനുപിന്നിൽ ഒരു ഐതിഹ്യമുണ്ട്: ഒരിയ്ക്കൽ മഹാലക്ഷ്മി തന്റെ പതിയായ മഹാവിഷ്ണുവിനെ അന്വേഷിച്ച് ലോകം മുഴുവൻ ചുറ്റിനടന്നു. അങ്ങനെയിരിയ്ക്കേ ഒരു പ്രദോഷനാളിൽ അവർ തൃക്കാരിയൂരിലെത്തി. ഇവിടത്തെ അഭൗമമായ തേജസ്സ് കണ്ട ദേവി അത് തന്റെ പതിയുടേതാണെന്ന് വിചാരിച്ച് അകത്തുചെന്നു. പക്ഷേ കണ്ടത് പാർവ്വതീപരമേശ്വരന്മാരെയും! പാർവ്വതീദേവി പതിവ്രതയായ ലക്ഷ്മീദേവിയ്ക്ക് കണ്മഷിയെ കുങ്കുമവും മഞ്ഞളും നൽകി സ്വീകരിച്ചു. കൂടാതെ വീട്ടിൽ അതിഥികൾ വരുമ്പോൾ കുളിയ്ക്കാൻ പാടില്ലെന്നും വിശ്വാസമുണ്ട്. അതിനാലാണ് പ്രദോഷദിവസം ഭഗവാന് അഭിഷേകമില്ലാത്തത്.
കൊടിയേറ്റുത്സവം
മറ്റ് ക്ഷേത്രങ്ങളിൽ നിന്നും വ്യത്യസ്തമായി തൃക്കാരിയൂരിൽ നക്ഷത്രമനുസരിച്ചല്ല ഉത്സവം നടത്തുന്നത്. മീനമാസം ഒന്നാം തീയതി കൊടിയേറി പത്താം തീയതി ആറാട്ടോടെ അവസാനിയ്ക്കുന്ന ഉത്സവമാണ് ഇവിടെയുള്ളത്. തിരുനക്കരയിലും ഇതേ സമയത്താണ് ഉത്സവം. ഒന്നാം ദിവസം സന്ധ്യയ്ക്ക് ദീപാരാധനയ്ക്കുശേഷം കൊടിയേറിക്കഴിഞ്ഞാൽ പിന്നീടുള്ള പത്തുദിവസം ഗംഭീരമായ ആഘോഷങ്ങളാണ്. എല്ലാ ദിവസവും ഉത്സവബലി ദർശനമുണ്ടാകും. ഉത്സവത്തോടനുബന്ധിച്ച് ഒമ്പതുദിവസവും വിശേഷാൽ കലാപരിപാടികളുമുണ്ടാകാറുണ്ട്. കഥകളി, കൂത്ത്, കൂടിയാട്ടം, തുള്ളൽ തുടങ്ങിയവയാണ് പ്രധാനം. എന്നാൽ ശാസ്ത്രീയസംഗീതം, നൃത്തനൃത്യങ്ങൾ, നാടകം, കഥാപ്രസംഗം തുടങ്ങിയവയും ഉത്സവത്തോടനുബന്ധിച്ച് നടന്നുവരാറുണ്ട്. ഒമ്പതാം ദിവസമാണ് പള്ളിവേട്ട. ഇതിനോടനുബന്ധിച്ച് ഭഗവാൻ മതിൽക്കെട്ടിന് പുറത്തേയ്ക്കെഴുന്നള്ളുന്നു. തുടർന്ന് അല്പദൂരം മുന്നോട്ടുപോയശേഷം ഒരു ഒഴിഞ്ഞ പറമ്പിലെത്തി അവിടെ സ്ഥാപിച്ചിട്ടുള്ള കിടങ്ങുകൾ അമ്പെയ്ത് തകർക്കുന്നു. പള്ളിവേട്ടയും തുടർന്നുള്ള ആഹ്ലാദപ്രകടനവും കാരണം ക്ഷീണിതനാകുന്ന ഭഗവാൻ മണ്ഡപത്തിൽ പള്ളികൊള്ളുന്നു. പിറ്റേന്ന് രാവിലെ പശുക്കുട്ടിയുടെ ശബ്ദം കേട്ട് പള്ളിയുണരുന്ന ഭഗവാൻ തുടർന്ന് വിശേഷാൽ പൂജകൾക്കുശേഷം ആനപ്പുറത്ത് ആറാട്ടിന് പുറപ്പെടുന്നു. പണ്ട് ക്ഷേത്രത്തിൽ നിന്ന് അല്പദൂരം മാറി സ്ഥിതിചെയ്യുന്ന തിരുമടക്ക് മഹാവിഷ്ണുക്ഷേത്രത്തിനടുത്തുകൂടെ ഒഴുകുന്ന പുഴയിലായിരുന്നു ആറാട്ട്. എന്നാൽ, ഇന്ന് ക്ഷേത്രത്തിനടുത്തുള്ള പുഴയിൽത്തന്നെയാണ് ആറാട്ട്. വാസ്തവത്തിൽ, രണ്ടും ഒരേ നദിയാണ്! ശിവഭഗവാന്റെ പഞ്ചലോഹനിർമ്മിതമായ ചതുർബാഹുവിഗ്രഹമാണ് ഇവിടെ ആറാട്ടിനെടുക്കുന്നത്. ഇതിൽ ഇളനീരും നെയ്യും അഭിഷേകം ചെയ്യുന്നു. തുടർന്ന് വിഗ്രഹവുമായി നദിയിലിറങ്ങുന്ന തന്ത്രിയും ശാന്തിക്കാരും മൂന്നുവട്ടം മുങ്ങുന്നു. പിന്നീട് കരയ്ക്കെത്തിയ്ക്കുന്ന വിഗ്രഹത്തിൽ മഞ്ഞൾപ്പൊടി അഭിഷേകം ചെയ്ത് വീണ്ടും നദിയിലിറങ്ങി മൂന്നുവട്ടം മുങ്ങുന്നു. ഭഗവാനും തന്ത്രിയ്ക്കും ശാന്തിക്കാർക്കുമൊപ്പം ലക്ഷോപലക്ഷം ഭക്തജനങ്ങളും മുങ്ങി നിർവൃതിയടയുന്നു. ആറാട്ടിനുശേഷം ക്ഷേത്രത്തിലേയ്ക്ക് തിരിച്ചെഴുന്നള്ളത്ത്. തുടർന്ന് ഏഴുവട്ടം പ്രദക്ഷിണം നടത്തി കൊടിയിറക്കുന്നതോടെ ക്ഷേത്രോത്സവത്തിന് പരിസമാപ്തിയാകുന്നു. വർണ്ണശബളമായ വെടിക്കെട്ടും ഉത്സവത്തോടനുബന്ധിച്ചുണ്ടാകാറുണ്ട്.
ശിവരാത്രി
കുംഭമാസത്തിലെ കൃഷ്ണപക്ഷചതുർദ്ദശിദിവസമാണ് ശിവരാത്രി ആഘോഷിയ്ക്കുന്നത്. തൃക്കാരിയൂരിൽ ശിവരാത്രി വളരെയധികം പ്രാധാന്യത്തോടെ മൂന്നുദിവസത്തെ ഉത്സവമായി ആഘോഷിച്ചുവരുന്നു. ഇതിനോടനുബന്ധിച്ച് വിശേഷാൽ പൂജകളും കലാപരിപാടികളുമുണ്ടാകും. ശിവരാത്രിനാളിൽ വലിയൊരു ഭക്തജനപ്രവാഹം തന്നെ ക്ഷേത്രത്തിലുണ്ടാകും. ശിവലിംഗത്തിൽ മുടങ്ങാതെ അഭിഷേകം നടത്തുന്നതാണ് അന്നത്തെ വിശേഷം. അന്ന് രാത്രി നടയടയ്ക്കില്ല. പകരം, രാത്രിയിലെ ഓരോ യാമത്തിലും യാമപൂജയും അതിനോടനുബന്ധിച്ച് കലശാഭിഷേകവുമുണ്ടാകും.
ധനു തിരുവാതിര
ധനുമാസത്തിലെ തിരുവാതിര ശിവഭഗവാന്റെ ജന്മദിനമായി ആചരിച്ചുവരുന്നു. അതേ സമയം, ശിവന്റെയും പാർവ്വതിയുടെയും വിവാഹദിനമായും ആചരിച്ചുവരുന്നുണ്ട്. തെക്കേ ഇന്ത്യയിലെ ശിവക്ഷേത്രങ്ങളിൽ ഈ ദിവസം വളരെയധികം പ്രാധാന്യത്തോടെ ആചരിച്ചുവരുന്നു. കേരളത്തിൽ ഒരുകാലത്ത് രേവതി മുതൽ തിരുവാതിര വരെ ആഘോഷമുണ്ടായിരുന്നു. ഇന്ന് പഴയപോലെ പരിപാടികളില്ലെങ്കിലും തിരുവാതിര വ്രതം എടുക്കുന്ന സ്ത്രീകളെ ഇന്നും കേരളത്തിൽ കാണാം. തൃക്കാരിയൂർ ക്ഷേത്രത്തിൽ തിരുവാതിര നാളിൽ വിശേഷാൽ പൂജകളുണ്ടാകും. ഭസ്മാഭിഷേകമാണ് അന്ന് ശിവന് ഏറ്റവും വിശേഷം. അന്നുരാത്രി ക്ഷേത്രത്തിലെ ആനക്കൊട്ടിലിൽ തിരുവാതിരക്കളിയുമുണ്ടാകും.
പ്രദോഷവ്രതം
ശിവപ്രീത്യർത്ഥം അനുഷ്ഠിയ്ക്കുന്ന ഒരു വ്രതമാണ് പ്രദോഷവ്രതം. ത്രയോദശിതിഥി സന്ധ്യയ്ക്കുവരുന്ന ദിവസമാണ് ഇത് ആചരിച്ചുവരുന്നത്. ഈ ദിവസമാണ് പാർവ്വതീദേവിയെ സന്തോഷിപ്പിയ്ക്കാൻ ഭഗവാൻ നടരാജനായി ആനന്ദതാണ്ഡവമാടുന്നതെന്നും അതുകാണാൻ ബ്രഹ്മാവ്, വിഷ്ണു, ഇന്ദ്രൻ തുടങ്ങി എല്ലാ ദേവതകളും എത്തിയിട്ടുണ്ടാകുമെന്നും വിശ്വാസമുണ്ട്. തൃക്കാരിയൂർ ക്ഷേത്രത്തിൽ പ്രദോഷവ്രതം അത്യധികം പ്രാധാന്യത്തോടെ ആചരിച്ചുവരുന്നു. ഇന്നും പ്രദോഷവ്രതമെടുക്കുന്ന ഭക്തർ ധാരാളം ക്ഷേത്രത്തിലുണ്ടാകാറുണ്ട്. ഈ ദിവസമാണ് ക്ഷേത്രത്തിലെ അതിപ്രധാനമായ മഷിയിലപ്രസാദം വിതരണം ചെയ്യുന്നത്. സാധാരണ എല്ലാ ശിവക്ഷേത്രങ്ങളിലും പ്രദോഷനാളിൽ അഭിഷേകമുണ്ടാകാറുണ്ട്. എന്നാൽ, ഇവിടെ മാത്രം അഭിഷേകമില്ല. അതിനുപകരമാണ് മഷിയില. ഈ ഇലയിൽ ലക്ഷ്മീനാരായണസാന്നിദ്ധ്യമുള്ളതായി വിശ്വസിച്ചുവരുന്നു. അതിനാൽ ഇത് സൂക്ഷിയ്ക്കുന്നത് ഐശ്വര്യദായകമായി കണക്കാക്കപ്പെടുന്നു. ഇത് വാങ്ങാൻ വൻ ഭക്തജനപ്രവാഹമാണുണ്ടാകുക. തിങ്കൾ, ശനി എന്നീ ദിവസങ്ങളിൽ വരുന്ന പ്രദോഷം അതിവിശേഷമാണ്.
മണ്ഡലകാലം
വൃശ്ചികമാസം ഒന്നാം തീയതി മുതൽ ധനുമാസം പതിനൊന്നാം തീയതി വരെയുള്ള 41 ദിവസങ്ങളാണ് മണ്ഡലകാലമായി ആചരിച്ചുവരുന്നത്. കേരളത്തിലെ ക്ഷേത്രങ്ങളിലെല്ലാം ഈ സമയത്ത് വൻ ഭക്തജനത്തിരക്കായിരിയ്ക്കും. ശബരിമല തീർത്ഥാടകരാണ് ഭക്തരിൽ പ്രധാനികൾ. തൃക്കാരിയൂർ ക്ഷേത്രവും ഈ സമയത്ത് ശബരിമല തീർത്ഥാടകരെക്കൊണ്ട് നിറഞ്ഞിരിയ്ക്കും. ശബരിമലയ്ക്ക് പോകുന്ന ചില ഭക്തന്മാർ ഇവിടെയും വരാറുണ്ട്. ക്ഷേത്രത്തിലെ ശാസ്താംകോവിലിൽ ഈ ദിവസങ്ങളിൽ വിശേഷാൽ പൂജകളുണ്ടാകും. 41 ദിവസവും ശാസ്താവിന് നെയ്യഭിഷേകവും പുഷ്പാഭിഷേകവുമുണ്ടാകും. ഇവിടത്തെ ശാസ്താവിന് തിരുമുന്നിലാണ് ഭക്തർ മാലയിടുന്നതും കെട്ടുനിറയ്ക്കുന്നതുമെല്ലാം. തൃക്കാരിയൂർ ക്ഷേത്രം ശബരിമല ഇടത്താവളമല്ലെങ്കിലും ശബരിമല തീർത്ഥാടകർക്ക് ദേവസ്വം ബോർഡ് ക്ഷേത്രത്തിൽ സൗകര്യങ്ങളൊരുക്കിക്കൊടുക്കാറുണ്ട്.
നവരാത്രി
കന്നിമാസത്തിലെ കറുത്തവാവ് കഴിഞ്ഞുവരുന്ന ഒമ്പത് ദിവസങ്ങളിലാണ് നവരാത്രി ആഘോഷിയ്ക്കുന്നത്. രാജ്യമെമ്പാടും ഈ ദിവസങ്ങളിൽ അതത് സംസ്കാരമനുസരിച്ചുള്ള പൂജകളും കലാപരിപാടികളുമുണ്ടാകും. കേരളത്തിലും എല്ലാ ദിവസങ്ങളും ആചരിച്ചുവരാറുണ്ടെങ്കിലും അവസാനത്തെ മൂന്ന് ദിവസങ്ങളാണ് പ്രധാനം. തൃക്കാരിയൂർ ക്ഷേത്രത്തിൽ ഈ ദിവസങ്ങളിൽ നാലമ്പലത്തിനകത്ത് പ്രത്യേകം തീർത്ത മണ്ഡപത്തിൽ സരസ്വതീദേവിയുടെ വിഗ്രഹം വച്ച് പൂജിയ്ക്കന്നു. ഒമ്പത് ദിവസവും വിശേഷാൽ കലാപരിപാടികളുണ്ടാകും. ദുർഗ്ഗാഷ്ടമിനാളിൽ സന്ധ്യയ്ക്ക് പുസ്തകങ്ങൾ, സംഗീതോപകരണങ്ങൾ, ആയുധങ്ങൾ തുടങ്ങിയവ പൂജയ്ക്കുവയ്ക്കുന്നു. മഹാനവമിനാളിൽ അടച്ചുപൂജയാണ്. വിജയദശമിനാളിൽ രാവിലെ പൂജകഴിഞ്ഞ് പുസ്തകങ്ങളും സംഗീതോപകരണങ്ങളും ആയുധങ്ങളും തിരിച്ചെടുക്കുന്നു. അന്നേദിവസം, ആയിരക്കണക്കിന് കുരുന്നുകൾ ക്ഷേത്രത്തിൽ ആദ്യാക്ഷരം നുകരുന്നു.
രാമായണമാസം, ഗണപതിഹോമം, ഇല്ലംനിറ, തൃപ്പുത്തരി
കർക്കടകമാസം മുഴുവൻ ക്ഷേത്രത്തിൽ രാമായണമാസമായി ആചരിച്ചുവരുന്നു. ഈ ദിവസങ്ങളിൽ രാവിലെ ക്ഷേത്രത്തിൽ രാമായണപാരായണമുണ്ടാകും. ഇതോടൊപ്പം ക്ഷേത്രത്തിൽ ദിവസവും അഷ്ടദ്രവ്യമഹാഗണപതിഹോമവും നടത്താറുണ്ട്. കർക്കടകവാവ് ദിവസം ക്ഷേത്രത്തിനടുത്തുള്ള പുഴക്കടവിൽ ബലിയിടുന്ന പതിവുമുണ്ട്. ഇത് അടുത്തകാലത്ത് തുടങ്ങിയതാണ്. കർക്കടകവാവ് കഴിഞ്ഞുവരുന്ന ഞായറാഴ്ച ക്ഷേത്രത്തിൽ ഇല്ലംനിറ ആചരിച്ചുവരുന്നു. അന്ന് ക്ഷേത്രത്തിൽ ഭക്തർ നേർച്ചയായി സമർപ്പിയ്ക്കുന്ന അരി ശാന്തിക്കാർ അളന്ന് തിട്ടപ്പെടുത്തി ക്ഷേത്രത്തിൽ കൊണ്ടുപോയി പൂജിയ്ക്കുന്നു. ഇതുകഴിഞ്ഞ് തൃപ്പുത്തരിദിവസം ഇതുകൊണ്ട് പായസമുണ്ടാക്കി ഉച്ചപ്പൂജയ്ക്ക് ഭഗവാന് നേദിയ്ക്കുന്നു.
എത്തിച്ചേരാൻ
കോതമംഗലം ടൗണിൽ നിന്ന് നാല് കിലോമീറ്റർ വടക്കുപടിഞ്ഞാറുഭാഗത്തേയ്ക്ക് സഞ്ചരിച്ചാൽ ക്ഷേത്രകവാടത്തിനരികിലെത്താം. ക്ഷേത്രത്തിനരികിലേയ്ക്ക് ബസ് സർവ്വീസുണ്ട്. എറണാകുളം, ആലുവ, പെരുമ്പാവൂർ, മൂവാറ്റുപുഴ, അടിമാലി, മൂന്നാർ തുടങ്ങിയ സ്ഥലങ്ങളിൽനിന്ന് കോതമംഗലത്തേയ്ക്ക് ദിവസേന ബസ് സർവ്വീസുണ്ട്. അതിനാൽ, ആ ഭാഗത്തുനിന്നും വരുന്നവർ കോതമംഗലം ബസ് സ്റ്റാൻഡിലിറങ്ങി
കോട്ടപ്പടി വഴിയുള്ള ബസിൽ കയറി ക്ഷേത്ര സമീപത്ത് ഇറങ്ങുന്നു
അവലംബം
വർഗ്ഗം:നൂറ്റെട്ട് ശിവക്ഷേത്രങ്ങൾ വർഗ്ഗം:എറണാകുളം ജില്ലയിലെ ക്ഷേത്രങ്ങൾ വർഗ്ഗം:കേരളത്തിലെ ശിവക്ഷേത്രങ്ങൾ
കുതുബുസ്സിത്ത
സിഹാഹുസ്സിത്ത
മുതുവറ
കേരളത്തിലെ തൃശ്ശൂർ ജില്ലയിലെ ഒരു ഗ്രാമപ്രദേശമാണ് മുതുവറ. അടാട്ട് ഗ്രാമപഞ്ചായത്തിലെ പ്രധാന വാണിജ്യകേന്ദ്രങ്ങളിലൊന്നായ ഇതിലൂടെ സംസ്ഥാനപാത 69 കടന്നു പോകുന്നു. പരശുരാമനാൽ നിർമ്മിക്കപ്പെട്ടുവെന്ന് കരുതുന്ന 108 ശിവക്ഷേത്രങ്ങളിലൊന്നായ മുതുവറ മഹാദേവക്ഷേത്രം ഇവിടെ സ്ഥിതിചെയ്യുന്നു.
ചിത്രശാല
വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ വർഗ്ഗം:അടാട്ട് ഗ്രാമപഞ്ചായത്ത്
ആക്കൽത്താഴെ കോളനി
കേരളത്തിൽ കണ്ണൂർ ജില്ലയിലെ പേരാവൂർ ഗ്രാമപഞ്ചായത്തിലെ ഒരു ആദിവാസി (പണിയ) കോളനി ആണ് ആക്കൽത്താഴെ കോളനി മണത്തണ. പേരാവൂർ ഗ്രാമപഞ്ചായത്തിലെ അഞ്ചാം വർഡിലാണ് ഈ കോളനി ഉൾപ്പെടുന്നത്. ഈ കോളനിയിലെ മിക്ക യുവതി-യുവാക്കളും ബിരുദധാരികളാണ്. മൂന്നോളം യുവതികൾ ബിരുദം നേടിയവരും, രണ്ട് യുവാക്കൾ ഡിപ്ലോമ നേടിയവരുമാണ്. ഇവരിൽ രണ്ടുപേർ ഇപ്പോൾ ബിരുദാനന്തര ബിരുദത്തിന് പഠിക്കുന്നുമുണ്ട്. പ്രധാനമായും പണിയവിഭാഗത്തിലെ കല്ലുവെടിയൻ, മൂന്നിലാൻ, അരിഞ്ഞരൻ സമുദായത്തിൽ പെട്ടവരാണ് ഇവിടെ ഉള്ളത്.
വർഗ്ഗം:പുതുമുഖലേഖനം വർഗ്ഗം:കണ്ണൂർ ജില്ല
ഡയാന റോസ്
ഒരു അമേരിക്കൻ ഗായികയും, ഗാനരചയിതാവും, നടിയുമാണ് ഡയാന ഏർണെസ്റൈറൻ ഏർലെ റോസ് (മാർച്ച് 26, 1944 ജനനം). അമേരിക്കയിലെ ഡിട്രോയിറ്റിൽ ജനിച്ചു വളർന്ന ഇവർ ദ സുപ്രീംസ് എന്ന സംഗീത സംഘത്തിന്റെ സ്ഥാപക അംഗം നിലയിലും പ്രധാന ഗായിക എന്ന നിലയിലുമാണ് പ്രശസ്തിയിലെത്തിയത്. ലോകത്തെ എക്കാലത്തെയും മികച്ച സ്ത്രീ ബാൻഡുകളിൽ ഒന്നായിരുന്ന സുപ്രീംസ് ഏറ്റവും കൂടുതൽ ആൽബങ്ങൾ വിറ്റഴിച്ചിട്ടുള്ള ബാൻഡുകളിൽ ഒന്നാണ്. സുപ്രീംസ് ബാൻഡിൽ നിന്നും മാറിയതിനു ശേഷം സ്വന്തമായി പാടാൻ തുടങ്ങിയ ഇവർ തന്റെ സംഗീത ജീവിതത്തിൽ ആകെ 14 കോടിയിലധികം ആൽബങ്ങൾ ലോകമെമ്പാടുമായി വിറ്റഴിച്ചിട്ടുണ്ട്. അഭിനയിത്തിലും തിളങ്ങിയിട്ടുള്ള ഇവർക്ക് ഒരു ഗോൾഡൻ ഗ്ലോബ് പുരസ്കാരവും ഒരു ഓസ്കാർ നാമ നിർദ്ദേശവും ലഭിച്ചിട്ടുണ്ട്.
ബിൽബോർഡ് മാഗസിൻ "ഫിമെയ്ൽ ഏന്റർറ്റൈനർ ഒഫ്‌ ദ സെഞ്ചറി" എന്ന ബഹുമതി നൽകിയിട്ടുള്ള ഇവരെ ഗിന്നസ് ബുക്ക് ഏറ്റവും കൂടുതൽ വിജയിച്ച സംഗീതജ്ഞയായി തിരഞ്ഞെടുത്തു. അമേരിക്കയിലും ബ്രിട്ടനിലുമായി 70 ഹിറ്റ് ഗാനങ്ങൾ സ്വന്തമായും സുപ്രീംസ് നോടുകൂടെയുമായി ഉള്ള ഇവരെ സുപ്രീംസിലെ അംഗം എന്ന നിലയിൽ റോക്ക് ആൻഡ് റോൾ ഹോൾ ഓഫ് ഫെയിമിൽ ചേർത്തിട്ടുണ്ട്. 12 തവണ ഗ്രാമി പുരസ്കാരത്തിനു നിർദ്ദേശിക്കപ്പെട്ട ഇവരെ 2012-ൽ ഗ്രാമി ലൈഫ് ടൈം അച്ചീവ്മെന്റ് അവാർഡ് നൽകി ആദരിച്ചിട്ടുണ്ട്.
അവലംബങ്ങൾ
വർഗ്ഗം:1944-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:അമേരിക്കൻ നടിമാർ വർഗ്ഗം:അമേരിക്കൻ പോപ്പ് ഗായികമാർ
ഗ്രാൻഡ് കാല്യുമെ നദി
നദിയുടെ ഗതി
ഇന്ത്യാന ഹാർബർ കനാലിന്റെ അതാത് വശങ്ങളിൽ ഗ്രാൻഡ് കാല്യുമെ നദി കിഴക്ക്, പടിഞ്ഞാറ് ശാഖകളായി തിരിച്ചിരിക്കുന്നു. പൂർണ്ണമായും മിഷിഗൺ തടാകത്തിലേക്ക് ഒഴുകുന്ന കിഴക്കൻ ശാഖ ഗാരിസിലെ മില്ലർ ബീച്ച് പരിസരത്തുള്ള മാർക്വെറ്റ് പാർക്കിൽ നിന്ന് ഉത്ഭവിച്ച് മൂന്ന് കായലുകളുടെ ഒരു പരമ്പരയിലൂടെ കടന്ന് ഇന്ത്യാന ഡ്യൂൺസ് ദേശീയോദ്യാനത്തിലെ മില്ലർ വുഡ്സ് യൂണിറ്റിലേക്കും തുടർന്ന് ഗാരിയിലെ വ്യവസായ മേഖലയിലൂടെയും ഒഴുകുന്നു. ക്ലൈൻ അവന്യൂവിന് കീഴിലൂടെ ഗാരി നഗരം പിന്നിടുന്ന നദി, തുടർന്ന് കെന്നഡി അവന്യൂവിനടുത്തുള്ള ഇന്ത്യാന ഹാർബർ കനാലിൽ എത്തുന്നതുവരെ കിഴക്കൻ ചിക്കാഗോയ്ക്കും ഹാമണ്ടിനും ഇടയിലുള്ള അതിർത്തി നിർവ്വചിക്കുന്നു.
പടിഞ്ഞാറൻ ശാഖ ഭാഗികമായി ഇന്ത്യാന ഹാർബർ കനാലിലേക്കും ഭാഗികമായി കാല്യുമെ നദിയിലേക്കും ഒഴുകുന്ന നദി തുടർന്ന് ചിക്കാഗോ പ്രദേശത്തെ ജലപാതാ സംവിധാനത്തിലേക്കും ഒടുവിൽ ഇല്ലിനോയി നദിയിലേക്കും ഒഴുകുന്നു. ഇല്ലിനോയി നദിയിലേക്ക് ഒഴുകുന്ന പടിഞ്ഞാറൻ ശാഖയുടം ഭാഗവും മിഷിഗൺ തടാകത്തിലേക്ക് ഒഴുകുന്ന ഭാഗവും തമ്മിലുള്ള വിഭജനം ഇല്ലിനോയിസ്-ഇന്ത്യാന സ്റ്റേറ്റ് ലൈനിനടുത്തുള്ള ഇന്ത്യാനയിലെ ഹാമണ്ട് നഗരത്തിലാണുള്ളത്. പടിഞ്ഞാറൻ ശാഖ ഇല്ലിനോയിയിലെ ബേൺഹാമിൽവച്ച് ലിറ്റിൽ കാല്യുമെ നദിയിൽ ചേരുന്നു. കൂടാതെ, ഇന്ത്യാന ഹാർബർ കനാൽ ചിലപ്പോൾ ഗ്രാൻഡ് കാല്യുമെയുടെ ഭാഗമായി കണക്കാക്കപ്പെടുകയും ഇത് നദിയുടെ മൊത്തം നീളം 16.0 മൈൽ (25.7 കിലോമീറ്റർ) ആയി ഉയർത്തുകയും ചെയ്യുന്നു.
ലിസ ലോറൻസ്
ചീറ്റകളുമായി വലിയ സാമ്യമുള്ളതിനാൽ ലോറൻസിനെ "ചീറ്റ" എന്ന് വിളിക്കുന്നു. അവർ അഭിപ്രായപ്പെട്ടു "ചീറ്റകളുമായി എനിക്ക് ഒരു ബന്ധമുണ്ടെന്ന് എനിക്ക് തോന്നുന്നു, കാരണം ഞാൻ വളരെ ലജ്ജിക്കുന്നു. പൂച്ചയെപ്പോലെ, ഞാൻ വളരെ വേഗത്തിൽ ഓടുന്നു. ലിസ ലോറൻസ്: എ ചീറ്റ ഓൺ ദി ട്രാക്ക് എന്ന പേരിൽ ഒരു വിദ്യാഭ്യാസ ഡോക്യുമെന്ററി നിർമ്മിച്ചു. 1998 മുതൽ 2002 വരെ ഓസ്‌ട്രേലിയൻ ഇൻസ്റ്റിറ്റ്യൂട്ട് ഓഫ് സ്‌പോർട്ട് അത്‌ലറ്റുകളിൽ വൈകല്യമുള്ളവർക്കുവേണ്ടിയുള്ള അത്‌ലറ്റിക്‌സ് സ്‌കോളർഷിപ്പ് അവർ നേടി.
1994-ൽ ഐപിസി അത്‌ലറ്റിക്സ് ലോക ചാമ്പ്യൻഷിപ്പിലും ലോറൻസ് മത്സരിച്ചു. ലോംഗ്ജമ്പിലും 200 മീറ്ററിലും വെള്ളി നേടി. 1998-ൽ 100 മീറ്റർ, ഹൈജമ്പ്, ലോംഗ്ജമ്പ് എന്നിവയിൽ സ്വർണം നേടി. 1998-ൽ പാരാലിമ്പിക് ലോകകപ്പിൽ പങ്കെടുത്ത അവർ 100 മീറ്റർ സ്പ്രിന്റ്, ഹൈജമ്പ്, ലോംഗ്ജമ്പ് എന്നിവയിൽ സ്വർണം നേടി. ബുദ്ധിപരമായി വികലാംഗരായ കായികതാരങ്ങൾക്കുള്ള ഔദ്യോഗിക പ്രവർത്തനങ്ങളിൽ നിന്ന് ഇവന്റുകൾ നീക്കം ചെയ്യാനുള്ള അന്താരാഷ്ട്ര പാരാലിമ്പിക് കമ്മിറ്റിയുടെ തീരുമാനത്തെത്തുടർന്ന് 2004-ൽ ലോറൻസ് കായികരംഗത്ത് തനിക്ക് ഒന്നും നേടാനില്ലെന്ന് തോന്നിയതിനാൽ വിരമിച്ചു. ക്രിസ്റ്റൽ-ലീ ആഡംസിനൊപ്പം ഓസ്‌ട്രേലിയൻ പാരാലിമ്പിക് കമ്മിറ്റി അവരെ "ബൗദ്ധിക വൈകല്യമുള്ള ഓസ്‌ട്രേലിയയിലെ ഏറ്റവും മികച്ച വനിതാ അത്‌ലറ്റ്" എന്നാണ് വിശേഷിപ്പിക്കുന്നത്. 1997-ൽ ഓസ്‌ട്രേലിയൻ ക്യാപിറ്റൽ ടെറിട്ടറി ഫീമെയ്ൽ സ്‌പോർട്‌സ്റ്റാർ ഓഫ് ദ ഇയർ അവാർഡിന് അവർ അർഹയായി. ഒപ്പം യംഗ് കാൻ‌ബെറ സിറ്റിസൺ ഓഫ് ദ ഇയർ അവാർഡും ലഭിച്ചു. 2015 നവംബറിൽ, അവരെ ACT സ്പോർട്ട് ഹാൾ ഓഫ് ഫെയിമിൽ ഉൾപ്പെടുത്തി. 2016 ൽ ലോറൻസിനെ ഇന്റർനാഷണൽ സ്പോർട്സ് ഫെഡറേഷൻ ഫോർ പേഴ്‌സൺസ് വിത് ഇന്റലക്ച്വൽ ഡിസെബിലിറ്റി (ഐനാസ്) ഹാൾ ഓഫ് ഫെയിമിൽ ഉൾപ്പെടുത്തി.
ഹോങ്മെങ് ഒ.എസ്
2012 മുതൽ വാവെയ് വികസിപ്പിച്ചെടുത്ത ആൻഡ്രോയ്ഡ് ആപ്ലിക്കേഷന് അനുരൂപമായ ഓപ്പറേറ്റിംഗ് സിസ്റ്റമാണ് ഹോങ്മെങ് ഒ.എസ് അല്ലെങ്കിൽ ഹാർമണിഒഎസ്(HarmonyOS (HMOS)) (ചൈനീസ്: 鸿 蒙 OS; പിൻയിൻ: ഹൊങ്മെങ് ഒ.എസ്). ഓപ്പറേറ്റിങ് സിസ്റ്റത്തെപറ്റിയുള്ള ഊഹാപോഹങ്ങൾക്ക് ശേഷവും കമ്പനി ഔദ്യോഗികമായി നാമനിർദ്ദേശം ചെയ്തിട്ടില്ല. ഹോങ്മെങ് ഒ.എസ് എഒഎസ്പിയെ(AOSP) അടിസ്ഥാനമാക്കിയാണോയെന്ന് അറിയില്ല. യുഎസ് നിയന്ത്രണങ്ങളുടെ ഫലമായി ആൻഡ്രോയിഡ് അല്ലെങ്കിൽ വിൻഡോസ് ഉപയോഗിക്കുന്നതിൽ നിന്ന് തടഞ്ഞാൽ അത്തരമൊരു ഓപ്പറേറ്റിംഗ് സിസ്റ്റം (ഒ.എസ്) പ്ലാൻ ബി ആയി ഉപയോഗിക്കാമെന്ന് ഡൈ വെൽറ്റിന് നൽകിയ ഒരു പത്ര അഭിമുഖത്തിൽ ഹുവാവേ എക്സിക്യൂട്ടീവ് റിച്ചാർഡ് യു പ്രസ്താവിച്ചു. എന്നാൽ ഗൂഗിൾ, മൈക്രോസോഫ്റ്റ്,എന്നിവയുടെ പരിസ്ഥിതി വ്യവസ്ഥകളുമായി പ്രവർത്തിക്കാൻ താൽപ്പര്യപ്പെടുന്നു ".  2019 ജൂൺ മുതൽ ഹുവാവേ, ഇഎംയുഐയെ ഒരു ഓപ്പറേറ്റിംഗ് സിസ്റ്റമായി കണക്കാക്കുന്നു, ഇത് ഹോങ്‌മെംഗ് ഒ‌എസിന്റെ അന്തിമ നാമകരണത്തെക്കുറിച്ചുള്ള അഭ്യൂഹങ്ങൾക്ക് കാരണമായി. 2020 രണ്ടാം പാദത്തിൽ ലോകമെമ്പാടും റിലീസ് ചെയ്യുകയും 2019 ഓഗസ്റ്റ് അല്ലെങ്കിൽ സെപ്റ്റംബർ മാസങ്ങളിൽ ഹോങ്‌മെങ് ഒ.എസ് ചൈനയിൽ റിലീസ് ചെയ്യുമെന്ന് ചില മാധ്യമങ്ങൾ അവകാശപ്പെടുന്നു.
ഐഒടി(IoT) ഉപകരണങ്ങൾ വേണ്ടി, സിസ്റ്റം ലൈറ്റ്ഒഎസ്(LiteOS) കേർണലിനെ അടിസ്ഥാനമാക്കി രൂപകൽപന ചെയ്തിട്ടുള്ളതാണ്. സ്‌മാർട്ട്‌ഫോണുകൾക്കും ടാബ്‌ലെറ്റുകൾക്കും വേണ്ടി, ഇത് എആർകെ കമ്പൈലർ വഴിയുള്ള നേറ്റീവ് ഹാർമണിഒഎസ് എച്ച്എപി ആപ്പുകൾക്ക് പുറമെ ലെഗസി എപികെ ആപ്പുകളെ പിന്തുണയ്‌ക്കുന്നതിനായി എഒഎസ്‌പി ലൈബ്രറികളോട് കൂടിയ ഒരു ലിനക്‌സ് കേർണൽ ലെയറാണിതിനുള്ളത്.
ഒരു വിർച്ച്വൽ സൂപ്പർ ഡിവൈസിലേക്ക് ഫിസിക്കലി സെപ്രേറ്റഡ് ഉപകരണങ്ങളെ സമന്വയിപ്പിക്കുന്നതിനുള്ള ആശയവിനിമയ അടിസ്ഥാനമായ ഡിസോഫ്റ്റ്ബസ്(DSoftBus)ഈ സിസ്റ്റത്തിൽ ഉൾപ്പെടുന്നു, ഒരു ഉപകരണത്തെ മറ്റുള്ളവരെ നിയന്ത്രിക്കാനും വിതരണം ചെയ്ത ആശയവിനിമയ ശേഷിയുള്ള ഉപകരണങ്ങൾക്കിടയിൽ ഡാറ്റ പങ്കിടാനും അനുവദിക്കുന്നു. സ്‌മാർട്ട്‌ഫോണുകളിലും ടാബ്‌ലെറ്റുകളിലും ആപ്പഗാലറിയിൽ നിന്ന് ഇൻസ്‌റ്റാൾ ചെയ്യാൻ കഴിയുന്ന ആപ്പുകൾ, ഇൻസ്റ്റാളേഷൻ രഹിത ദ്രുത ആപ്പുകൾ, ഉപയോക്താക്കൾക്ക് ആക്‌സസ് ചെയ്യാവുന്ന ലൈറ്റ് വെയിറ്റ് ആറ്റോമിക് സേവനങ്ങൾ എന്നിവയുൾപ്പെടെ നിരവധി ആപ്പുകളെ ഇത് പിന്തുണയ്‌ക്കുന്നു.
2019 ഓഗസ്റ്റിൽ ഹോണർ സ്മാർട്ട് ടിവികളിൽ ഹാർമണിഒഎസ് ഉപയോഗിച്ചു പിന്നീട് 2021 ജൂണിൽ വാവെയ് സ്‌മാർട്ട്‌ഫോണുകളിലും ടാബ്‌ലെറ്റുകളിലും സ്മാർട്ട് വാച്ചുകളിലും ഉപയോഗിച്ചു.
ഉത്ഭവം
വാവെയ് വികസിപ്പിച്ചുകൊണ്ടിരിക്കുന്ന ഒരു ഇൻ-ഹൌസ് ഓപ്പറേറ്റിംഗ് സിസ്റ്റത്തെ ചുറ്റിപ്പറ്റിയുള്ള റിപ്പോർട്ടുകൾ 2012 മുതൽ ആരംഭിച്ചതാണ്. ഉപരോധങ്ങൾ ലംഘിച്ച് ഇറാനിലേക്ക് ബോധപൂർവം ചരക്കുകളും സാങ്കേതികവിദ്യകളും സേവനങ്ങളും കയറ്റുമതി ചെയ്തു എന്ന കുറ്റപത്രത്തിൽ 2019 മെയ് മാസത്തിൽ യുണൈറ്റഡ് സ്റ്റേറ്റ്സ് ഡിപ്പാർട്ട്മെന്റ് ഓഫ് കൊമേഴ്സ് അതിന്റെ എന്റിറ്റി ലിസ്റ്റിൽ വാവെയെ ചേർത്തതിന് ശേഷം, ചൈന-അമേരിക്കൻ വ്യാപാര യുദ്ധത്തിനിടയിൽ ഈ റിപ്പോർട്ടുകൾ തീവ്രമായി.
അവലംബം
വർഗ്ഗം:മൊബൈൽ ഓപ്പറേറ്റിങ് സിസ്റ്റം
കെന്നത്ത് സി. ആൻഡേഴ്സൺ
മൾട്ടിപ്പിൾ മൈലോമ ചികിത്സയിൽ അറിയപ്പെടുന്ന ഒരു അമേരിക്കൻ ഹെമറ്റോളജിസ്റ്റ്-ഓങ്കോളജിസ്റ്റ്, കാൻസർ ഗവേഷകനുമാണ് '''കെന്നത്ത് സി. ആൻഡേഴ്സൺ.''' ലെബൗ ഇൻസ്റ്റിറ്റ്യൂട്ട് ഫോർ മൈലോമ തെറാപ്പിറ്റിക്സ്, ഡാന-ഫർബർ കാൻസർ ഇൻസ്റ്റിറ്റ്യൂട്ടിൽ ജെറോം ലിപ്പർ മൈലോമ സെന്റർ എന്നിവ അദ്ദേഹം നയിക്കുന്നു. ഹാർവാർഡ് മെഡിക്കൽ സ്കൂളിലെ സംയുക്ത പരിപാടിയിലെ ജോയിന്റ് പ്രോഗ്രാമിന്റെ വൈദ്യശാസ്ത്ര പ്രൊഫസറും വൈസ് ചെയർ ഉം ആണ്.
ജീവചരിത്രം
ആൻഡേഴ്സൺ മെഡിക്കൽ സ്കൂളും റെസിഡൻസി പരിശീലനവും പൂർത്തിയാക്കിയ അദ്ദേഹം ഡാന-ഫാർബർ കാൻസർ ഇൻസ്റ്റിറ്റ്യൂട്ടിൽ ഒരു ഓങ്കോളജി ഫെലോഷിപ്പ് പൂർത്തിയാക്കി. മൾട്ടിപ്പിൾ മൈലോമയിൽ ഒരു വൈദ്യനും ഗവേഷകനുമായി ഡാന-ഫാർബറിലെ മെഡിക്കൽ ജീവിതം തുടർന്നു. ആൻഡേഴ്സൺ ഒന്നിലധികം മൈലോമ റിസർച്ച് ഫൗണ്ടേഷനും സംഘടനയുടെ ശാസ്ത്ര ഉപദേശക സമിതിയിലും ഇരിക്കുന്നു
പോഷകം
ഒരു ജീവിയെ അതിജീവിക്കാനും വളരാനും പുനരുൽപ്പാദിപ്പിക്കാനും സഹായിക്കുന്ന പദാർത്ഥങ്ങളാാണ് പോഷകങ്ങൾ. മൃഗങ്ങൾ, സസ്യങ്ങൾ, ഫംഗസ്, പ്രോട്ടീസ്റ്റുകൾ എന്നിവയ്ക്ക് ഭക്ഷണത്തിലെ പോഷകങ്ങൾ ആവശ്യമാണ്. ഉപാപചയ ആവശ്യങ്ങൾക്കായി പോഷകങ്ങളെ കോശങ്ങളിൽ ഉൾപ്പെടുത്താം അല്ലെങ്കിൽ മുടി, ചെതുമ്പൽ, തൂവലുകൾ അല്ലെങ്കിൽ എക്സോസ്കലെറ്റോണുകൾ പോലുള്ള സെല്ലുലാർ അല്ലാത്ത ഘടനകൾ സൃഷ്ടിക്കുന്നതിന് കോശങ്ങളിൽ നിന്നും പുറന്തള്ളാം. ഊർജ്ജം പുറത്തുവിടുന്ന പ്രക്രിയയിൽ ചില പോഷകങ്ങളെ ഉപാപചയമായി ചെറിയ തന്മാത്രകളാക്കി മാറ്റാം, കാർബോഹൈഡ്രേറ്റ്, ലിപിഡ്, പ്രോട്ടീൻ, ഫെർമെൻ്റേഷൻ ഉൽ‌പന്നങ്ങൾ (എത്തനോൾ അല്ലെങ്കിൽ വിനാഗിരി) എന്നിവ ജലത്തിന്റെയും കാർബൺ ഡൈ ഓക്സൈഡിന്റെയും അന്തിമ ഉൽ‌പ്പന്നങ്ങളിലേക്ക് നയിക്കുന്നു. എല്ലാ ജീവജാലങ്ങൾക്കും വെള്ളം ആവശ്യമാണ്. ഊർജ്ജ സ്രോതസ്സുകൾ, പ്രോട്ടീനുകൾ സൃഷ്ടിക്കുന്നതിനായി സംയോജിപ്പിച്ചിരിക്കുന്ന ചില അമിനോ ആസിഡുകൾ, ഫാറ്റി ആസിഡുകൾ, വിറ്റാമിനുകൾ, ചില ധാതുക്കൾ എന്നിവയാണ് മൃഗങ്ങൾക്ക് ആവശ്യമായ പോഷകങ്ങൾ. ചെടികൾക്ക് വേരുകളിലൂടെ ആഗിരണം ചെയ്യപ്പെടുന്ന വൈവിധ്യമാർന്ന ധാതുക്കളും ഇലകളിലൂടെ ആഗിരണം ചെയ്യപ്പെടുന്ന കാർബൺ ഡൈ ഓക്സൈഡും ഓക്സിജനും ആവശ്യമാണ്. ഫംഗസ് ചത്തതോ ജീവിച്ചിരിക്കുന്നതോ ആയ ജൈവവസ്തുക്കളിൽ ജീവിക്കുകയും അവയുടെ ഹോസ്റ്റിൽ നിന്ന് പോഷക ആവശ്യങ്ങൾ നിറവേറ്റുകയും ചെയ്യുന്നു.
വ്യത്യസ്ത തരം ജീവികൾക്ക് വ്യത്യസ്ത തരം അവശ്യ പോഷകങ്ങളുണ്ട്. അസ്കോർബിക് ആസിഡ് ( വിറ്റാമിൻ സി ) മനുഷ്യർക്കും ചില ജന്തുജാലങ്ങൾക്കും അത്യാവശ്യമാണ്, അതിനാൽ ഇത് വേണ്ടത്ര അളവിൽ കഴിക്കണം, പക്ഷേ എല്ലാ മൃഗങ്ങൾക്കും അങ്ങനെയല്ല. വിറ്റാമിൻ സി സമന്വയിപ്പിക്കാൻ കഴിയുന്ന സസ്യങ്ങൾക്കും ഇത് ആവശ്യമില്ല. പോഷകങ്ങൾ ജൈവ അല്ലെങ്കിൽ അജൈവമാകാം: ജൈവ സംയുക്തങ്ങളിൽ കാർബൺ അടങ്ങിയിരിക്കുന്ന മിക്ക സംയുക്തങ്ങളും ഉൾപ്പെടുന്നു, മറ്റെല്ലാ രാസവസ്തുക്കളും അജൈവമാണ്. അജൈവ പോഷകങ്ങളിൽ ഇരുമ്പ്, സെലിനിയം, സിങ്ക് തുടങ്ങിയ പോഷകങ്ങൾ ഉൾപ്പെടുന്നു, ജൈവ പോഷകങ്ങളിൽ ഊർജ്ജം നൽകുന്ന സംയുക്തങ്ങളും വിറ്റാമിനുകളും ഉൾപ്പെടുന്നു.
ഒരു വർഗ്ഗീകരണം പോഷകങ്ങളെ മാക്രോ ന്യൂട്രിയന്റുകളായും മൈക്രോ ന്യൂട്രിയന്റുകളായും വിഭജിക്കുന്നു. താരതമ്യേന വലിയ അളവിൽ ( ഗ്രാം അല്ലെങ്കിൽ ഔൺസ് ) ഉപയോഗിക്കുന്ന മാക്രോ ന്യൂട്രിയന്റുകൾ ( കാർബോഹൈഡ്രേറ്റ്, കൊഴുപ്പ്, പ്രോട്ടീൻ, ജലം) പ്രാഥമികമായി ഊർജ്ജം ഉൽ‌പാദിപ്പിക്കുന്നതിനോ അല്ലെങ്കിൽ വളർച്ചയ്ക്കും നന്നാക്കലിനുമായി ടിഷ്യൂകളിൽ സംയോജിപ്പിക്കുന്നതിനോ ഉപയോഗിക്കുന്നു. ചെറിയ അളവിൽ ( മില്ലിഗ്രാം അല്ലെങ്കിൽ മൈക്രോഗ്രാം ) ഉപയോഗിക്കപ്പെടുന്ന മൈക്രോ ന്യൂട്രിയന്റുകൾക്ക് വാസ്കുലർ ഫംഗ്ഷനുകൾ അല്ലെങ്കിൽ നാഡി ചാലകം പോലുള്ള സെല്ലുലാർ പ്രക്രിയകളിൽ സൂക്ഷ്മമായ ബയോകെമിക്കൽ, ഫിസിയോളജിക്കൽ റോളുകൾ ഉണ്ട്. അവശ്യ പോഷകങ്ങളുടെ അപര്യാപ്തമായ അളവ്, അല്ലെങ്കിൽ ആഗിരണം തടസ്സപ്പെടുത്തുന്ന രോഗങ്ങൾ, വളർച്ച, നിലനിൽപ്പ്, പുനരുൽപാദനം എന്നിവയിൽ വിട്ടുവീഴ്ച ചെയ്യുന്ന ഒരു രോഗാവസ്ഥയ്ക്ക് കാരണമാകുന്നു. ശരീരത്തിന് ആവശ്യമുള്ളതിനേക്കാൾ വലിയ അളവിലെ പോഷകങ്ങളും ദോഷകരമായ ഫലങ്ങൾ ഉണ്ടാക്കിയേക്കാം. ഭക്ഷ്യയോഗ്യമായ സസ്യങ്ങളിൽ പൊതുവെ ഫൈറ്റോകെമിക്കൽസ് എന്ന് വിളിക്കപ്പെടുന്ന ആയിരക്കണക്കിന് സംയുക്തങ്ങൾ അടങ്ങിയിട്ടുണ്ട്, അവ രോഗത്തെയോ ആരോഗ്യത്തെയോ അജ്ഞാതമായി സ്വാധീനിക്കുന്നു, പോളിഫെനോൾസ് എന്ന് വിളിക്കപ്പെടുന്ന പോഷകേതര ക്ലാസ് ഉൾപ്പെടെയുള്ളവയെ, ക്കുറിച്ച് 2017 വരെയുംം കാര്യമായി മനസ്സിലാക്കിയിട്ടില്ല.
മാക്രോ ന്യൂട്രിയന്റുകൾ
മാക്രോ ന്യൂട്രിയന്റുകൾ പല തരത്തിൽ നിർവചിച്ചിരിക്കുന്നു.
മാക്രോ ന്യൂട്രിയന്റുകൾ ഊ ർജ്ജം നൽകുന്നു:
സൂക്ഷ്മ പോഷകങ്ങൾ
സൂക്ഷ്മ പോഷകങ്ങൾ ഉപാപചയത്തെ പിന്തുണയ്ക്കുന്നു.
അവശ്യ പോഷകങ്ങൾ
ശരീരത്തിൽ സമന്വയിപ്പിക്കാൻ കഴിയാത്തതും എന്നാൽ ശരീരത്തിൻ്റെ സാധാരണ ഫിസിയോളജിക്കൽ പ്രവർത്തനത്തിന് ആവശ്യമായതുമായ പോഷകങ്ങളാണ് അവശ്യ പോഷകങ്ങൾ. സസ്തനികളിലെ ഹോമിയോസ്റ്റാസിസ് പരിപാലിക്കുന്നതിന് സാർവത്രികമായി ആവശ്യമായ വെള്ളത്തിന് പുറമെ ടിഷ്യൂകളുടെയും അവയവങ്ങളുടെയും പരിപാലനത്തിനും പ്രവർത്തനത്തിനുംവിവിധ സെല്ലുലാർ മെറ്റബോളിക് പ്രക്രിയകൾക്കും അവശ്യ പോഷകങ്ങൾ ഒഴിച്ചുകൂടാനാവാത്തതാണ്. മനുഷ്യരുടെ കാര്യത്തിൽ, ഒൻപത് അമിനോ ആസിഡുകൾ, രണ്ട് ഫാറ്റി ആസിഡുകൾ, പതിമൂന്ന് വിറ്റാമിനുകൾ, പതിനഞ്ച് ധാതുക്കൾ എന്നിവ അവശ്യ പോഷകങ്ങളായി കണക്കാക്കപ്പെടുന്നു. കൂടാതെ, ചില വികസന, പാത്തോളജിക്കൽ അവസ്ഥകളിൽ ഒഴിച്ചുകൂടാനാവാത്തതിനാൽ സോപാധികമായ അവശ്യ പോഷകങ്ങളായി കണക്കാക്കപ്പെടുന്ന നിരവധി തന്മാത്രകളുമുണ്ട്.
അമിനോ ആസിഡുകൾ
ഒരു അവശ്യ അമിനോ ആസിഡ്, ഒരു ജീവിയ്ക്ക് ആവശ്യമാണെങ്കിലും ശരീരത്തിന് സമന്വയിപ്പിക്കാൻ കഴിയില്ല, അതിനാൽ അത് ഭക്ഷണത്തിലൂടെ ലഭിക്കണം. പ്രോട്ടീൻ ഉത്പാദിപ്പിക്കുന്ന ഇരുപത് അമിനോ ആസിഡുകളിൽ ഒമ്പത് എണ്ണം മനുഷ്യർക്ക് അന്തർലീനമായി സമന്വയിപ്പിക്കാൻ കഴിയില്ല: ഫെനിലലാനൈൻ, വാലൈൻ, ത്രിയോണിൻ, ട്രിപ്റ്റോഫാൻ, മെഥിയോണിൻ, ലൂസിൻ, ഐസോലൂസിൻ, ലൈസിൻ, ഹിസ്റ്റിഡിൻ എന്നിവയാണ് അവ.
ഫാറ്റി ആസിഡുകൾ
മനുഷ്യരുടെയും മറ്റ് മൃഗങ്ങളുടെയും ശരീരത്തിന് ആവശ്യമുള്ളതും സമന്വയിപ്പിക്കാൻ കാഴിയാത്തതുമായ ഫാറ്റി ആസിഡുകൾ ആണ് അവശ്യ ഫാറ്റി ആസിഡുകൾ. ആൽഫ-ലിനോലെനിക് ആസിഡ് ( ഒമേഗ -3 ഫാറ്റി ആസിഡ് ), ലിനോലെയിക് ആസിഡ് ( ഒമേഗ -6 ഫാറ്റി ആസിഡ് ) എന്നീ രണ്ട് ഫാറ്റി ആസിഡുകൾ മാത്രമാണ് മനുഷ്യർക്ക് അത്യാവശ്യമെന്ന് അറിയപ്പെടുന്നത്.
വിറ്റാമിനുകൾ
അമിനോ ആസിഡുകൾ അല്ലെങ്കിൽ ഫാറ്റി ആസിഡുകൾ എന്ന് തരംതിരിക്കാത്ത ഒരു ജീവിയ്ക്ക് ആവശ്യമായ ജൈവ തന്മാത്രകളാണ് വിറ്റാമിനുകൾ. അവ സാധാരണയായി എൻസൈമാറ്റിക് കോഫക്ടറുകൾ, മെറ്റബോളിക് റെഗുലേറ്ററുകൾ അല്ലെങ്കിൽ ആന്റിഓക്‌സിഡന്റുകൾ ആയി പ്രവർത്തിക്കുന്നു. മനുഷ്യർക്ക് ഭക്ഷണത്തിൽ പതിമൂന്ന് വിറ്റാമിനുകൾ ആവശ്യമാണ്, അവയിൽ മിക്കതും യഥാർത്ഥത്തിൽ അനുബന്ധ തന്മാത്രകളുടെ ഗ്രൂപ്പുകളാണ് (ഉദാ: വിറ്റാമിൻ ഇയിൽ ടോക്കോഫെറോളുകളും ടോകോട്രിയനോളുകളും ഉൾപ്പെടുന്നു). വിറ്റാൻ എ, സി, ഡി, ഇ, കെ, തയാമിൻ (ബി 1 ), റൈബോഫ്ലേവിൻ (ബി 2), നിയാസിൻ (ബി 3), പാന്റോത്തിനിക് ആസിഡ് (ബി 5), വിറ്റാമിൻ ബി <sub id="mw8A">6 (ഉദാ, പിരിഡോക്സിൻ ), ബയോട്ടിൻ (ബി 7), ഫോളേറ്റ് (ബി 9),  കൊബാളമിൻ (ബി 12). എന്നിവയാണ് ശരീരത്തിന് ആവശ്യമായ വിറ്റാമുനുകൾ. വിറ്റാമിൻ ഡിയുടെ ആവശ്യകത സോപാധികമാണ്, കാരണം സൂര്യനിൽ നിന്നോ കൃത്രിമ സ്രോതസ്സിൽ നിന്നോ അൾട്രാവയലറ്റ് വെളിച്ചം ലഭിക്കുന്ന ആളുകളുടെ ചർമ്മത്തിൽ വിറ്റാമിൻ ഡി സമന്വയിപ്പിക്കുന്നു.
ധാതുക്കൾ
ജീവന് ഒഴിച്ചുകൂടാനാവാത്ത എക്സോജീനസ് രാസ മൂലകങ്ങളാണ് ധാതുക്കൾ. കാർബൺ, ഹൈഡ്രജൻ, ഓക്സിജൻ, നൈട്രജൻ എന്നീ നാല് ഘടകങ്ങൾ ജീവിതത്തിന് അത്യന്താപേക്ഷിതമാണെങ്കിലും, ഭക്ഷണത്തിലും പാനീയത്തിലും അവ ധാരാളം അടങ്ങിയിട്ടുണ്ട്, ഇവ പോഷകങ്ങളായി കണക്കാക്കപ്പെടുകയോ, ധാതുക്കളായി ശുപാർശ ചെയ്യപ്പെടുകയോ ചെയ്യുന്നില്ല. നൈട്രജനുള്ള അമിനോ ആസിഡുകൾ അടങ്ങിയ പ്രോട്ടീനുവേണ്ടിയുള്ള ആവശ്യകതകളാണ് നൈട്രജന്റെ ആവശ്യകതയെ അഭിസംബോധന ചെയ്യുന്നത്. സൾഫർ അത്യാവശ്യമാണ്, പക്ഷേ അവ ശുപാർശ ചെയ്യപ്പെടുന്നില്ല. പകരം, സൾഫർ അടങ്ങിയ അമിനോ ആസിഡുകളായ മെഥിയോണിൻ, സിസ്റ്റൈൻ എന്നിവ ശുപാർശ ചെയ്യുന്നു.
കോളിൻ
മനുഷ്യർക്ക് ഒരു പ്രധാന പോഷകമാണ് കോളിൻ. കോളിൻ കുറവുള്ള ഭക്ഷണക്രമം ഫാറ്റി ലിവർ, കരൾ തകരാറ്, പേശി ക്ഷതം എന്നിവയ്ക്ക്കാരണമാകുന്നു. ഫോസ്ഫാറ്റിഡൈക്കോളിൻ മെറ്റബോളിസത്തിലൂടെ മനുഷ്യശരീരത്തിന് ചെറിയ അളവിൽ കോളിൻ ഉത്പാദിപ്പിക്കാൻ കഴിയുമെന്നതിനാൽ ആദ്യകാലങ്ങളിൽ കോളിനെ അത്യാവശ്യമായി കരുതിയിരുന്നില്ല.
കണ്ടീഷണലി എസൻഷ്യൽ
സമന്വയിപ്പിക്കാൻ കഴിയും, എന്നാൽ ചില സാഹചര്യങ്ങളിൽ അപര്യാപ്തമായ അളവിൽ ആകുന്ന പോഷകങ്ങൾ കണ്ടീഷണലി എസൻഷ്യൽ പോഷകങ്ങൾ ആയി അറിയപ്പെടുന്നു. മനുഷ്യരിൽ, അത്തരം അവസ്ഥകളിൽ അകാല ജനനം, പരിമിതമായ പോഷകങ്ങൾ, ദ്രുതഗതിയിലുള്ള വളർച്ച, ചില രോഗാവസ്ഥകൾ എന്നിവ ഉൾപ്പെടുന്നു. ഇനോസിറ്റോൾ, ടോറിൻ, അർജിനൈൻ, ഗ്ലൂട്ടാമൈൻ, ന്യൂക്ലിയോടൈഡുകൾ എന്നിവ കണ്ടീഷണലി എസൻഷ്യൽ ആയി തരംതിരിക്കപ്പെടുന്നു, നവജാതശിശു ഭക്ഷണത്തിലും ഉപാപചയ പ്രവർത്തനത്തിലും ഇവ പ്രധാനമാണ്.
അത്യാവശ്യമല്ലാത്തവ (നോൺ-എസൻഷ്യൽ)
ആരോഗ്യത്തെ സാരമായി ബാധിക്കുന്നതും എന്നാൽ അത്യാവശ്യമല്ലാത്തതുമായ പോഷകങ്ങൾ ആണ് നോൺ എസൻഷ്യൽ പോഷകങ്ങൾ. ഉദാഹരണത്തിന് ലയിക്കാത്ത ഭക്ഷണ നാരുകൾ മനുഷ്യന്റെ ദഹനനാളത്തിൽ ആഗിരണം ചെയ്യപ്പെടുന്നില്ല, പക്ഷേ മലബന്ധം ഒഴിവാക്കാൻ ഇത് പ്രധാനമാണ്. വലിയ കുടലിൽ വസിക്കുന്ന ബാക്ടീരിയകൾ ലയിക്കുന്ന നാരുകൾ ഭക്ഷണമാക്കാം.
പോഷകങ്ങൾ അല്ലാത്തവ (നോൺ-നൂട്രിയന്റ്)
എത്തനോൾ ഒരു അവശ്യ പോഷകമല്ല, പക്ഷേ ഇത് ഒരു ഗ്രാമിന് ഏകദേശം 29 കിലോജൂൾ (7 കിലോ കലോറി) ഭക്ഷണ ഊർജ്ജം നൽകുന്നു. വോഡ്ക, ജിൻ, റം മുതലായ മദ്യങ്ങളുടെ യുണൈറ്റഡ് സ്റ്റേറ്റ്സിലെ സ്റ്റാൻഡേർഡ് അളവ് 44 മില്ലിലിറ്റർ ആണ് (1 + 1⁄2 യുഎസ് ഫ്ലൂയിഡ് ഓൺസ്), 40% എത്തനോൾ (80% പ്രൂഫ്) ആയതിനാൽ ഇതിന്റെ അളവ് 14 ഗ്രാമും 410 കിലോ ജൂളും ( 98കിലൊകലോറി) വരും. 50%എത്തനോളിൽ ഇത് യഥാക്രമം, 17.5 ഗ്രാമും 513 കിലോ ജൂളും (122.5 കിലൊകലോറി) വരും. സെർവിംഗുകളിൽ വൈനിലും ബിയറിലും സമാനമായി എത്തനോൾ അടങ്ങിയിട്ടുണ്ട്, പക്ഷേ ഈ പാനീയങ്ങൾ എത്തനോൾ ഒഴികെയുള്ള ഘടകങ്ങളിൽ നിന്നുള്ള ഭക്ഷണ ഊർജ്ജ ഉപഭോഗത്തിനും കാരണമാകുന്നു. മദ്യം എംറ്റി (ശൂന്യമായ) കലോറി ഭക്ഷണമായി കണക്കാക്കപ്പെടുന്നു, കാരണം ഊർജ്ജം നൽകുമ്പോൾ തന്നെ അവ അവശ്യ പോഷകങ്ങളൊന്നും നൽകുന്നില്ല.
കുറവുകളും ടോക്സിസിറ്റിയും
പോഷകത്തിന്റെ അപര്യാപ്തത ഭക്ഷണത്തിലെ അപര്യാപ്തത, അല്ലെങ്കിൽ ശരീരത്തിലെ പോഷക ഉപയോഗത്തെ തടസ്സപ്പെടുത്തുന്ന നിരവധി അവസ്ഥകൾ എന്നിവയുൾപ്പെടെ നിരവധി കാരണങ്ങളാൽ ഉണ്ടാകാം. പോഷക ഉപയോഗത്തെ തടസ്സപ്പെടുത്തുന്ന വ്യവസ്ഥകളിൽ പോഷകങ്ങൾ ആഗിരണം ചെയ്യുന്നതിലെ പ്രശ്നങ്ങൾ, പോഷകത്തിന്റെ സാധാരണ ആവശ്യത്തേക്കാൾ വലിയ ആവശ്യം ഉണ്താക്കുന്ന കാരണങ്ങൾ, പോഷക നാശത്തിന് കാരണമാകുന്ന അവസ്ഥകൾ, കൂടുതൽ പോഷക വിസർജ്ജനത്തിന് കാരണമാകുന്ന അവസ്ഥകൾ എന്നിവ ഉൾപ്പെടുന്നു. പോഷകത്തിന്റെ അമിത ഉപഭോഗം ഒരു ജീവിയെ ദോഷകരമായി ബാധിക്കുമ്പോഴാണ് നൂട്രിയൻറ് ടോക്സിസിറ്റി ഉണ്ടാകുന്നത്.
മനുഷ്യ പോഷക മാർ‌ഗ്ഗനിർ‌ദ്ദേശങ്ങളിൽ പരാമർശിക്കുന്ന കുറഞ്ഞതും കൂടിയതുമായ അളവുകൾ പ്രദേശങ്ങൾക്കനുസരിച്ച് വ്യത്യാസപ്പെടാം. ഉദാഹരണത്തിന്, വിറ്റാമിൻ സിയ്ക്ക്, ഇന്ത്യയിൽ ശുപാർശ ചെയ്യുന്ന അളവ് 40 മില്ലിഗ്രാം/ദിവസം ആണ് എന്നാൽ ഇത് യൂറോപ്യൻ യൂണിയന് 155 മില്ലിഗ്രാം/ദിവസം ആണ്. വിറ്റാമിനുകൾക്കും ധാതുക്കൾക്കുമുള്ള യുഎസ് എസ്റ്റിമേറ്റ് ശരാശരി ആവശ്യകതകളും (Estimated Average Requirements-EAR) ശുപാർശ ചെയ്യപ്പെടുന്ന ഡയറ്ററി അലവൻസുകളും (Recommended Dietary Allowances-RDA) യൂറോപ്യൻ യൂണിയനുവേണ്ടിയുള്ള PRI- കളും (RDA- കൾക്ക് സമാനമായ ആശയം) ചുവടെയുള്ള പട്ടികയിൽ കാണിക്കുന്നു. ശരാശരി ആവശ്യങ്ങളേക്കാൾ ഉയർന്ന ആവശ്യമുള്ള ആളുകളെ ഉൾക്കൊള്ളുന്നതിനായി ആർ‌ഡി‌എകൾ EAR- കളേക്കാൾ ഉയർന്നതാണ്. EAR- കളും RDA- കളും സ്ഥാപിക്കുന്നതിന് മതിയായ വിവരങ്ങൾ ഇല്ലാത്തപ്പോൾ മതിയായ അളവ് (Adequate Intake) സജ്ജീകരിച്ചിരിക്കുന്നു. യുഎസ് മൂല്യങ്ങൾക്കായി, കാൽസ്യം, വിറ്റാമിൻ ഡി എന്നിവ ഒഴികെ, എല്ലാ ഡാറ്റയും 1997–2004 കാലത്തെയാണ്. EAR (എസ്റ്റിമേറ്റഡ് ആവറേജ് റിക്വയർമെന്റ്) ശരാശരി ആവശ്യകതകൾ ആണ്
RDA (റെക്കമന്റഡ് ഡയട്രി അലവൻസ്) എന്നത് യു‌എസ് ശുപാർശ ചെയ്യുന്ന ഭക്ഷണ അലവൻസുകൾ ആണ്. ഇത് കുട്ടികളേക്കാൾ മുതിർന്നവർക്ക് ഉയർന്നതാണ്, ഗർഭിണികൾക്കും മുലയൂട്ടുന്ന സ്ത്രീകൾക്കും സാധാരണ മുതിർന്നവരെക്കാൾ ഉയർന്നതായിരിക്കാം.
AI (അഡിക്വേറ്റ് ഇൻടേക്ക്) യുഎസ് ശുപാർശ ചെയ്യുന്ന മതിയായ അളവ് ആണ്; EAR- കളും RDA- കളും സജ്ജമാക്കുന്നതിന് മതിയായ വിവരങ്ങൾ ഇല്ലാത്തപ്പോൾ AI- കൾ ഉപയോഗിക്കുന്നു.
PRI (പോപ്പുലേഷൻ റഫറൻസ് ഇൻടേക്ക്) ആർ‌ഡി‌എയ്ക്ക് തുല്യമായ യൂറോപ്യൻ യൂണിയൻ അളവാണ്; കുട്ടികളേക്കാൾ മുതിർന്നവർക്ക് ഉയർന്നതാണ്, ഗർഭിണികൾക്കും മുലയൂട്ടുന്ന സ്ത്രീകൾക്കും സാധാരണ മുതിർന്നവരെക്കാൾ ഉയർന്നതായിരിക്കാം. തിയാമിനും നിയാസിനും, പി‌ആർ‌ഐകൾ എമൌണ്ട് പെർ മെഗാജൂൾ (239 കിലോ കലോറി) ഭക്ഷ്യ ഊർജ്ജം ഉപയോഗം ആയി സൂചിപ്പിക്കുന്നു.
അപ്പർ ലിമിറ്റ് സഹിക്കാവുന്ന ഉയർന്ന പരിധിയാണ്
ND അപ്പർ ലിമിറ്റ് നിർണ്ണയിക്കപ്പെട്ടിട്ടില്ല.
NE- EAR, PRI- അല്ലെങ്കിൽ AI ഇതുവരെ സ്ഥാപിച്ചിട്ടില്ല അല്ലെങ്കിൽ ഉണ്ടാകില്ല (ക്രോമിയത്തെ അവശ്യ പോഷകമായി യൂറോപ്യൻ യൂണിയൻ പരിഗണിക്കുന്നില്ല).
സസ്യം
സസ്യ പോഷകങ്ങളിൽ വേരുകളിലൂടെ ആഗിരണം ചെയ്യപ്പെടുന്ന ഒരു ഡസനിലധികം ധാതുക്കളും ഒപ്പം ഇലകളിലൂടെ ആഗിരണം ചെയ്യപ്പെടുകയോ പുറത്തുവിടുകയോ ചെയ്യുന്ന കാർബൺ ഡൈ ഓക്സൈഡും ഓക്സിജനും ഉൾപ്പെടുന്നു. എല്ലാ ജീവജാലങ്ങളും അവയുടെ എല്ലാ പോഷകങ്ങളും ചുറ്റുമുള്ള അന്തരീക്ഷത്തിൽ നിന്ന് നേടുന്നു.
സസ്യങ്ങൾ കാർബൺ ഡൈ ഓക്സൈഡിന്റെയും ജലത്തിന്റെയും രൂപത്തിൽ വായുവിൽ നിന്നും മണ്ണിൽ നിന്നുമുള്ള കാർബൺ, ഹൈഡ്രജൻ, ഓക്സിജൻ എന്നിവ ആഗിരണം ചെയ്യുന്നു. മറ്റ് പോഷകങ്ങൾ മണ്ണിൽ നിന്ന് ആഗിരണം ചെയ്യപ്പെടുന്നു (അപവാദങ്ങളിൽ ചില പരാന്നഭോജികളോ മാംസഭോജികളോ ഉൾപ്പെടുന്നു). സസ്യങ്ങൾക്ക് 17 പ്രധാന പോഷകങ്ങൾ ഉണ്ട്: ഇവ നൈട്രജൻ (N), ഫോസ്ഫറസ് (P), പൊട്ടാസ്യം (K), കാൽസ്യം (Ca), സൾഫർ (S), മഗ്നീഷ്യം (Mg), കാർബൺ (C), ഓക്സിജൻ (O), ഹൈഡ്രജൻ (H) എന്നീ മാക്രോ ന്യൂട്രിയന്റുകളും; ഇരുമ്പ് (Fe), ബോറോൺ (B), ക്ലോറിൻ (Cl), മാംഗനീസ് (Mn), സിങ്ക് (Zn), ചെമ്പ് (Cu), മോളിബ്ഡിനം (Mo), നിക്കൽ (Ni) എന്നീ സൂക്ഷ്മ പോഷകങ്ങളുമാണ്. കാർബൺ, ഹൈഡ്രജൻ, ഓക്സിജൻ എന്നിവയ്ക്ക് പുറമേ; നൈട്രജൻ, ഫോസ്ഫറസ്, സൾഫർ എന്നിവയും താരതമ്യേന വലിയ അളവിൽ ആവശ്യമാണ്. അവ അജൈവ വസ്തുക്കളിൽ (ഉദാഹരണത്തിന്, കാർബൺ ഡൈ ഓക്സൈഡ്, വെള്ളം, നൈട്രേറ്റ്, ഫോസ്ഫേറ്റ്, സൾഫേറ്റ്, നൈട്രജന്റെ ഡയാറ്റമിക് തന്മാത്രകൾ, പ്രത്യേകിച്ച് ഓക്സിജൻ) നിന്നോ ജൈവവസ്തുക്കളിൽ (കാർബോഹൈഡ്രേറ്റ്, ലിപിഡുകൾ, പ്രോട്ടീൻ ) നിന്നോ ആണ് ഉത്പാദിക്കപ്പെടുന്നത്.
പുറം കണ്ണികൾ
വർഗ്ഗം:പോഷണം വർഗ്ഗം:ആവാസവിജ്ഞാനം വർഗ്ഗം:രാസ സമുദ്രശാസ്ത്രം
ഗുർദേവ് ഖുഷ്
ഗുർദേവ് ഖുഷ് (ജനനം ആഗസ്ത് 22, 1935) ഒരു ഒരു അഗ്രോണമിസ്റ്റും ജനറ്റിസിസ്റ്റും ആയിരുന്നു. ക്രമാതീതമായ ജനസംഖ്യാവർദ്ധനവിന്റെ സമയത്ത് നെല്ലിന്റെ ആഗോളവിതരണം വർദ്ധിപ്പിക്കാനും മെച്ചപ്പെടുത്താനും നടത്തിയ അദ്ദേഹത്തിന്റെ സംഭാവനകൾക്ക് അദ്ദേഹം Henry Beachell നോടൊപ്പം1996 ലെ വേൾഡ് ഫുഡ് പ്രൈസ് സ്വീകരിച്ചു.
1955ൽ പഞ്ചാബ് അഗ്രിക്കൾച്ചറൽ യൂണിവെഴ്സിറ്റിയിൽ നിന്ന് ബി.എസ്ഇ ബിരുദവും 1960 ൽ ഡേവിസിലെ കാനഡ സർവ്വകലാശാലയിൽ നിന്ന് പി. എച്ച്. ഡി യും കരസ്ഥമാക്കി. കാനഡ സർവ്വകലാശാലയിൽ ഏഴുവർഷക്കാലം തക്കാളിയുടെ ജീനോമിനെക്കുറിച്ച് പഠിച്ച അദ്ദേഹം ഫാക്കൽറ്റി അംഗമായി പ്രവർത്തിച്ച ശേഷം ഫിലിപ്പീൻസിലെ അന്തർദേശീയ നെല്ല് ഗവേഷണ ഇൻസ്റ്റിറ്റ്യൂട്ടിൽ (IRRI) പ്ലാന്റ് ബ്രീഡറായി ചേർന്നു. വളർച്ചയെ പോഷിപ്പിച്ച് ലോകത്തെ വികസിപ്പിക്കാനും കാർഷികസമ്പത്ത്‌വ്യവസ്ഥയെ പിന്താങ്ങാനും തുടർവികസനം നടത്തിക്കൊണ്ടിരിക്കുന്ന നെല്ലിനങ്ങളുടെ 1972 ൽ അദ്ദേഹം പ്ലാന്റ് ബ്രീഡിംഗ് ഡിപ്പർട്ട്മെന്റിൽ മേധാവിയായി നിയമിതനായ അദ്ദേഹം 20 വർഷത്തോളം ജനിതകഗവേഷണവും ബ്രീഡിംഗും നടത്തുകയും നേതൃത്വം വഹിക്കുകയും ചെയ്തു. ആ സമയം സെമി-ഡ്വാർഫ് ഐആർ36 പോലെയുള്ള 300 ഓളം നൂതനമായ നെൽവർഗ്ഗങ്ങളുടെ വികസനത്തിന് അദ്ദേഹം ഒരു പ്രധാന പങ്കു വഹിച്ചു. 1966ൽ 257 മില്ല്യൺ ടൺ ഉണ്ടായിരുന്ന ലോകത്തെ നെല്ലിന്റെ ഉൽപ്പാദനം 2006 ൽ 626 മില്ല്യൺ ടൺ ആയി ഉയർന്നു.
പ്രിൻസിപ്പൽ പ്ലാന്റ് ബ്രീഡർ, പ്ലാന്റ് ബ്രീഡിംഗ് ജനറ്റിക്സ്, ബയോകെമിസ്ടി എന്നീ വിഭാഗങ്ങളൂടെ തലവൻ എന്നീ നിലകളിൽ ഫെബ്രുവരി 2002 ന് ഐആർആർഐ യിൻ നിന്ന് വിരമിച്ചു.
ബഹുമതികളും അവാർഡുകളും
ബോർലോഗ് പുരസ്ക്കാരം (1977), ജപ്പാൻ പ്രൈസ് (1987), വേൾഡ് ഫുഡ് പ്രൈസ് (1996), പദ്‌മശ്രീ (2000) കൃഷിയിൽ വൂൾഫ് പ്രൈസ് (2000) എന്നിവ ഉൾപ്പെടെ ഖുഷ് ധാരാളം അവാർഡുകൾ കരസ്ഥമാക്കിയിട്ടുണ്ട്.1995 ൽ അദ്ദേഹം റോയൽ സൊസൈറ്റി യുടെ ഫെലോ ആയും 1991 ൽ നാഷനൽ അക്കാഡമി ഓഫ് അഗ്രിക്കൾച്ചറൽ സയൻസസിന്റ് ഫോറിൻ ഫെലോ ആയും തെരഞ്ഞെടുക്കപ്പെട്ടു.
അവലംബം
വർഗ്ഗം:ജീവിച്ചിരിക്കുന്ന പ്രമുഖർ
വർഗ്ഗം:1935-ൽ ജനിച്ചവർ വർഗ്ഗം:ജനിതകശാസ്ത്രജ്ഞർ വർഗ്ഗം:ബ്രിട്ടീഷ് ജനിതകശാസ്ത്രജ്ഞർ വർഗ്ഗം:വോൾഫ് പ്രൈസ് ജേതാക്കൾ വർഗ്ഗം:അഗ്രോണമിസ്റ്റുകൾ വർഗ്ഗം:പത്മശ്രീ പുരസ്കാരം ലഭിച്ചവർ
സെന്റ് ജോർജ്ജ് സി‌എസ്‌ഐ ചർച്ച്, പള്ളിക്കുന്ന്
കേരളത്തിൽ, ഇടുക്കി ജില്ലയിലെ കുട്ടിക്കാനത്ത് പള്ളിക്കുന്നിൽ ഗോത്തിക് വാസ്തുവിദ്യയോടെ ബ്രിട്ടീഷുകാർ നിർമ്മിച്ച ആരാധനാലയമാണ് സെന്റ് ജോർജ്ജ് സി‌എസ്‌ഐ ചർച്ച്. പള്ളിയുടെ അനുബന്ധമായുള്ള സെമിത്തേരിയും ചരിത്ര പ്രാധാന്യമുള്ളതാണ്. ഇംഗ്ലണ്ട്, അയർലൻഡ്, സ്കോട്‌ലൻഡ് എന്നിവിടങ്ങളിൽ നിന്നുള്ള 34 പേരുടെ ശവകുടീരങ്ങൾ ഈ സെമിത്തേരിയിലുണ്ട്. ഈ സെമിത്തേരിയിലാണ് മൂന്നാറിൽ തേയിലത്തോട്ടങ്ങൾ ഉണ്ടാക്കിയതിൽ നിർണായകസ്ഥാനം വഹിച്ചിരുന്ന ജോൺ ഡാനിയൽ മൺറോയെയും സംസ്കരിച്ചത്. ഇവിടെ ഒരു കുതിരയുടെ ശവക്കല്ലറ കൂടി സ്ഥിതി ചെയ്യുന്നു. സ്വാതന്ത്ര്യത്തിനുശേഷവും കുറേക്കാലം സെമിത്തേരി ബ്രിട്ടീഷ് ഹൈക്കമ്മീഷണറുടെ നിയന്ത്രണത്തിലായിരുന്നു. ഇപ്പോഴും ഇതിന്റെ പരിപാലനത്തിന് ബ്രിട്ടീഷ് സർക്കാരിന്റെ സഹായം ലഭിക്കുന്നുണ്ട്. മൂന്നാറിലെ ബ്രിട്ടീഷ് ചർച്ച് കൂടാതെ, ഹൈറേഞ്ച് മേഖലയിൽ ആദ്യമായി നിർമ്മിക്കപ്പെട്ട പള്ളിയാണ് ഇത്. ,
ചരിത്രം
തിരുവിതാംകൂർ രാജകുടുംബം നൽകിയ 15.62 ഏക്കർ ഭൂമിയിലാണ് പള്ളിയും സെമിത്തേരിയും നിലകൊള്ളുന്നത്. 1869-ൽ ബ്രിട്ടീഷ് മിഷനറി ഹെൻറി ബേക്കർ ജൂനിയർ പള്ളി നിർമ്മിച്ചു. ഇതിന്റെ നിർമ്മാണത്തിൽ ബ്രിട്ടീഷ് സ്വാധീനം കാണാം. മതപരമായ ചടങ്ങുകൾക്ക് ഉപയോഗിക്കുന്ന, മരത്തിൽ കൊത്തിയ ഫർണിച്ചറുകളിൽ ബ്രിട്ടീഷ് കാലഘട്ടത്തിലെ അലങ്കാരങ്ങൾ കാണാം. ഗ്ലാസ് കട്ട് ജനലുകളും പുരാതന തടി ഫർണിച്ചറുകളും പള്ളിയുടെ ഘടനയും ക്രമീകരണങ്ങളും ഇപ്പോഴും പഴയ ബ്രിട്ടീഷ് രീതിയെ പ്രതിഫലിപ്പിക്കുന്നു.
സെമിത്തേരി
പള്ളിയുടെ മുൻവശത്തും വലതുവശത്തുമുള്ള ബ്രിട്ടീഷ് ശ്മശാനത്തിൽ 34 കല്ലറകളിൽ യൂറോപ്യൻ വംശജരെ അടക്കിയിരിക്കുന്നു. അവിടെ സംസ്‌കരിക്കപ്പെട്ട ഏക ഇന്ത്യക്കാരൻ പള്ളിയിൽ സേവനമനുഷ്ഠിച്ച ഇന്ത്യൻ പുരോഹിതൻ നല്ലതമ്പിയാണ്. ഇവിടെ ഒരു കുതിരയുടെ ശവകുടീരവും സ്ഥിതി ചെയ്യുന്നു. ബ്രിട്ടീഷ് പ്ലാന്റർ ജോൺ ഡാനിയേൽ മൺറോയുടെ ഡൗണി എന്ന പെൺകുതിരയെയാണ് ഇവിടെ അടക്കം ചെയ്തിരിക്കുന്നത്. 1895 ഫെബ്രുവരി മാസത്തിൽ തന്റെ കുതിരപ്പുറത്ത് സഞ്ചരിക്കവേ പീരുമേട് വച്ചുണ്ടായ ഒരപകടത്തെത്തുടർന്ന് ജോൺ ഡാനിയൽ മൺറോയ്ക്ക് പരിക്കേൽക്കുകയും തുടർന്ന് മരണപ്പെടുകയായിരുന്നു. അപകടത്തിൽ മരണപ്പെട്ട കുതിരയേയും മൺറോയുടെ ആഗ്രഹമനുസരിച്ച് അദ്ദേഹത്തിന്റെ കല്ലറയ്ക്കടുത്ത് തന്നെ അടക്കം ചെയ്തു. ഈ രണ്ട് സ്മാരകങ്ങളും പരസ്പരം അഭിമുഖമായാണ് കാണപ്പെടുന്നത്. തദ്ദേശീയരെ ബ്രിട്ടീഷ് ശ്മശാനത്തിൽ സംസ്കരിക്കാറില്ല. അവ അടക്കംചെയ്യുന്നത് പള്ളിയുടെ ഇടതുവശത്തുള്ള സെമിത്തേരിയിലാണ്.
അവലംബം
വർഗ്ഗം:ചരിത്രസ്മാരകങ്ങൾ
തവിടൻ ശരശലഭം
ഒരു തുള്ളൻ ചിത്രശലഭമാണ് തവിടൻ ശരശലഭം ‌ (Beavan's swift). Borbo bevani എന്ന ശാസ്ത്രീയ നാമത്തിൽ അറിയപ്പെടുന്നു.
ആവാസം
ഇന്ത്യയിൽ ഒട്ടുമിക്ക സംസ്ഥാനങ്ങളിലും ഇവയെ കാണാറുണ്ട്. ഡിസംബർ മാസങ്ങളിലാണ് ഇവയെ കാണാറുള്ളത്.
പി.യു. ചിന്നപ്പ
ജീവിതരേഖ
ഉലകനാഥൻ പിള്ളൈ, മീനാക്ഷി അമ്മാൾ ദമ്പതികളുടെ മകനായി പുതുക്കോട്ടൈയിൽ ജനിച്ചു. നാടക അഭിനേതാവായ അച്ഛനോടൊപ്പം അഞ്ചു വയസ്സു മുതൽ നാടകാഭിനയമാരംഭിച്ചു. നാടകത്തിൽ അച്ഛൻ പാടിയിരുന്ന പാട്ടുകൾ പാടി, ഗായകനെന്ന നിലയിലും അറിയപ്പെട്ടു. നാലാം ക്ലാസിൽ പഠനമുപേക്ഷിച്ച ചിന്നപ്പ പിന്നീട് ഗുസ്തി, ചിലമ്പം എന്നിവ അഭ്യസിച്ചു. കയർ കമ്പനിയിലും ജോലി നോക്കി. എട്ടാമത്തെ വയസ്സു മുതൽ പ്രൊഫഷണൽ നാടകസംഘങ്ങളിൽ ചേർന്നു അഭിനയിച്ചു തുടങ്ങി. മധുരൈ ഒറിജനൽ ബോയ്സ് കമ്പനിയിൽ ചേർന്നതോടെ ചിന്നപ്പ അഭിനേതാവെന്ന നിലയിലും ഗായകനെന്ന നിലയിലും പേരെടുത്തു. ഇക്കാലത്ത് എം.ജി.ആർ, പി.ജി. വെങ്കടേശൻ തുടങ്ങിയവർ പെൺ വേഷത്തിൽ ചിന്നപ്പയോടൊപ്പം അഭിനയിച്ചിരുന്നു.
ചെമ്പ്രശ്ശേരി ഈസ്റ്റ്‌
മലപ്പുറം ജില്ലയിലെ ഒരു ഗ്രാമപ്രദേശമാണ് ചെമ്പ്രശ്ശേരി ഈസ്റ്റ്‌
അടിസ്ഥാനവിവരങ്ങൾ
പാണ്ടിക്കാട്ടിൽ നിന്നും മേലാറ്റൂർ റോഡിന് സഞ്ചാരിച് കിഴക്കെ പാണ്ടിക്കാട്ടിൽ നിന്നും വാണിയമ്പലം_പൂളമണ്ണ റോഡിന് 7 Km സഞ്ചരിച്ചാൽ ചെമ്പ്രശ്ശേരി ഈസ്റ്റ്‌ എത്തുന്നു
=AUPS CHEMBRASSERY ESTATE= മലപ്പുറം ജില്ലയിലെ മലപ്പുറം വിദ്യാഭ്യാസ ജില്ലയിൽ മഞ്ചേരി ഉപജില്ലയിലെ ചെമ്പ്രശ്ശേരി ഈസ്റ്റ് എന്ന സ്ഥലത്തുള്ള ഒരു എയ്ഡഡ് വിദ്യാലയമാണ് ചെമ്പ്രശ്ശേരി എസ്റ്റേറ്റ് സ്കൂൾ.
മലപ്പുറം ജില്ലയിലെ പാണ്ടിക്കാട് ഗ്രാമപഞ്ചായത്തിൽചെമ്പ്രശ്ശേരി ഈസ്റ്റ് ഗ്രാമത്തിൽ ആയിരക്കണക്കിന് കുരുന്നുകൾക്ക്  അറിവിൻ്റെ ദീപനാളം കൊളുത്തിയ എ യു പി എസ് ചെമ്പ്രശ്ശേരി എസ്റ്റേറ്റ് എന്ന സരസ്വതി ക്ഷേത്രത്തിന് നൂറ്റാണ്ടു കളുടെ പാരമ്പര്യമുണ്ട്.
ബ്രിട്ടീഷ് ഭരണകാലത്ത് മദ്രാസ് സംസ്ഥാനത്തിൻ്റെ ഭാഗമായ മലബാർ പ്രദേശത്ത്  നിലനിന്നിരുന്ന  വിദ്യാഭ്യാസ പിന്നോക്കാവസ്ഥ പരിഹരിക്കുന്നതിനായി 19-ാം നൂറ്റാണ്ടിൻ്റെ ആരംഭകാലഘട്ടത്തിൽ ഗ്രാമപ്രദേശങ്ങളിൽ നിലനിന്നിരുന്ന  ഓത്തുപള്ളികൾ(മദ്രസകൾ) ഉപയോഗപ്പെടുത്തുവാൻ മലബാർ കലക്ടർ മലബാർ ഡിസ്ട്രിക്ട് ബോർഡ് രൂപീകരിക്കുകയും മലബാർ പ്രദേശങ്ങളിലെ വിദൂര ഗ്രാമങ്ങളിലുള്ള ഓത്തുപള്ളികൾ പ്രൈമറി വിദ്യാലയങ്ങൾ ആക്കി മാറ്റുകയും ചെയ്തു പ്രദേശവാസിയായ എരുവത്ത് കുഞ്ഞലവി മുസ്ലിയാർ (കാരാട്ടാലുങ്കൽ മോല്യാർ ) ആയിരുന്നു സ്ഥാപനത്തിൻറെ പ്രഥമ മാനേജർ .മദ്രസ പഠനത്തോടൊപ്പം  ഭൗതിക വിദ്യാഭ്യാസ സൗകര്യവും ഗ്രാമത്തിന് സ്വന്തമായി. ബ്രിട്ടീഷ് ഭരണകാലത്തെ ആദ്യകാല അധ്യാപകരായിരുന്നു മരക്കാരുട്ടി മാസ്റ്റർ, ദാക്ഷായനി ടീച്ചർ, വൈദ്യൻ മാഷ്, കാമ്പുറത്ത് കണ്ണൻ കുട്ടി മാസ്റ്റർ എന്നിവർ.
1976-ൽ വിദ്യാലയം' അപ്പർപ്രൈമറിയായി ഉയർത്തിയതോടെ സ്കൂളിന് സ്വന്തമായി വിപുലമായ ഒരു മൈതാനമുണ്ടായി. പുതിയ കെട്ടിടങ്ങളും തുടർന്ന് യു പി യിൽ അറബി ,ഹിന്ദി, സംസ്കൃതം, ഉറുദു ഭാഷകൾ പഠിക്കാൻ വിദ്യാർഥികൾക്ക് അവസരം കൈവന്നു
1990 ൽ പ്രഥമ ഹെഡ്മാസ്റ്റർ, ജി .പി. രാമൻ മാസ്റ്റർ വിരമിച്ചപ്പോൾ ശ്രീമതി കെ എസ്, ശശികലടീച്ചർ ഹെഡ്മിസ്ട്രസ്സ് ആയി ചുമതലയേറ്റു. 2003-ൽ ശശികല ടീച്ചർ വിരമിച്ചപ്പോൾ ശ്രീ. പി. എൻ .കമലാസനൻ മാസ്റ്റർ ഹെഡ് മാസ്റ്ററായി ചുമതലയേറ്റു. 2006-ൽ കമലാസനൻ മാസ്റ്ററെ തുടർന്ന് ശ്രീമതി.ഹാജറ ടീച്ചർ പ്രധാനാധ്യാപികയായി. ഹാജറ ടീച്ചർ വിരമിച്ചപ്പോൾ 2019 -ൽ സ്ഥാനമേറ്റ ശ്രീ.ജോൺസൺ മാസ്റ്ററാണ് നിലവിൽ വിദ്യാലയത്തെ നയിക്കുന്നത്. എൽകെജി യുകെജി ഉൾപ്പെടുന്ന പ്രീ പ്രൈമറി - വിഭാഗവും ഉം 1 മുതൽ 7 വരെയുള്ള ക്ലാസ്സുകളും ഇവിടെ പ്രവർത്തിക്കുന്നുണ്ട്. കൂടാതെ കമ്പ്യൂട്ടർ പഠനവും  ലൈബ്രറി യും യും സ്മാർട്ട് ക്ലാസ് റൂമുകളും  ഈ വിദ്യാലയത്തിൽ ഉണ്ട്. 2016 ജൂൺ മുതൽ നമ്മുടെ വിദ്യാലയവും പൊതുവിദ്യാഭ്യാസ കലണ്ടറിലാണ് പ്രവർത്തിക്കുന്നത് ഈ വർഷം മുതൽ  സ്കൂളിലെ ഭൗതിക സാഹചര്യങ്ങൾ കൂടുതൽ വിപുലമാക്കി കുട്ടികൾക്ക് പഠന സൗകര്യങ്ങൾ ഒരുക്കിയിട്ടുണ്ട്.
അവലംബം
വർഗ്ഗം:മലപ്പുറം ജില്ലയിലെ ഗ്രാമങ്ങൾ
ഇയാൻ ഗൗൾഡ്
ഇയാൻ ജെയിംസ് ഗൗൾഡ് (ജനനം: 19 ഓഗസ്റ്റ് 1957, ബെക്കിങ്ഹാംഷൈർ, ഇംഗ്ലണ്ട്) ഒരു ഇംഗ്ലീഷ് ക്രിക്കറ്റ് അമ്പയറും, മുൻ അന്താരാഷ്ട്ര ക്രിക്കറ്റ് കളിക്കാരനുമാണ്. 1983 ലോകകപ്പിൽ ഇംഗ്ലണ്ട് ടീമിന്റെ വിക്കറ്റ് കീപ്പറായിരുന്നു അദ്ദേഹം. മിഡിൽസെക്സ്, സസെക്സ് എന്നീ ടീമുകൾക്കുവേണ്ടി കൗണ്ടി ക്രിക്കറ്റിൽ അദ്ദേഹം കളിച്ചിട്ടുണ്ട്. പിന്നീട് സജീവ ക്രിക്കറ്റിൽനിന്ന് വിരമിച്ച ശേഷം അമ്പയറിങ് രംഗത്തേക്ക് തിരിഞ്ഞ ഗൗൾഡ്, 2002ൽ ഫസ്റ്റ്-ക്ലാസ്സ് ക്രിക്കറ്റ് അമ്പയർമാരുടെ പാനലിൽ ഇടം നേടി. 4 വർഷങ്ങൾക്കുശേഷം അമ്പയർമാരുടെ അന്താരാഷ്ട്ര പാനലിലേക്കും അദ്ദേഹം തിരഞ്ഞെടുക്കപ്പെട്ടു. ഇപ്പോൾ ഐ.സി.സി. അമ്പയർമാരുടെ എലൈറ്റ് പാനലിലെ ഒരു അംഗമാണ് അദ്ദേഹം. ഇംഗ്ലീഷ് ഫുട്ബോൾ ക്ലബ്ബായ ബേൺഹാമിന്റെ ചെയർമാൻ കൂടിയാണ് അദ്ദേഹം. .
അമ്പയറിങ് സ്ഥിതിവിവരങ്ങൾ
17 ഓഗസ്റ്റ് 2013 പ്രകാരം:
അവലംബം
വർഗ്ഗം:ക്രിക്കറ്റ് അമ്പയർമാർ വർഗ്ഗം:1957-ൽ ജനിച്ചവർ വർഗ്ഗം:ഓഗസ്റ്റ് 19-ന് ജനിച്ചവർ
നേപ്പാളിലെ പട്ടണങ്ങളുടെ പട്ടിക
നേപ്പാളിലെ പട്ടണങ്ങളുടെ പട്ടിക.
*
ഈഡിത് ക്രെസ്സൺ
പുറത്തേയ്ക്കുള്ള കണ്ണികൾ
വർഗ്ഗം:1934-ൽ ജനിച്ചവർ വർഗ്ഗം:ജനുവരി 27-ന് ജനിച്ചവർ
നടയിൽക്കാവ് ഭഗവതി ക്ഷേത്രം
ഇടുക്കി ജില്ലയിലെ തൊടുപുഴ താലൂക്കിൽ തൊടുപുഴ നഗരസഭാപരിധിക്കുള്ളിൽ വെങ്ങല്ലൂർ ജംഗ്‌ഷനു സമീപം സ്ഥിതി ചെയ്യുന്ന ഭഗവതിക്ഷേത്രമാണ് നടയിൽക്കാവ് ഭഗവതി ക്ഷേത്രം.വേതാള കണ്ഠസ്ഥിതയായ ഭദ്രകാളിയാണ് പ്രതിഷ്ഠ. കലാപത്തെ തുടന്നു മലബാറിൽ നിന്ന് പലായനം ചെയ്തു വന്ന ബ്രഹ്മണകുടുംബത്തിന്റെ പരദേവതയായ ഭഗവതിയെ ഇന്ന് ക്ഷേത്രം സ്ഥിതി ചെയ്യുന്ന സ്ഥലത്തു വരിക്കപ്ലാവിന്റെ ചുവട്ടിൽ പ്രതിഷ്ഠിച്ചു 'കാളീം മേഘ സമപ്രഭാ' എന്ന ശ്ലോക ഭാവത്തിൽ പൂജ ചെയ്തു വരികയും തുടർന്ന് ക്ഷേത്രനിര്മാണം നടത്തുകയുമായിരുന്നു.കൊല്ലവർഷം 140 ൽ പ്രതിഷ്ഠ നടത്തിയെന്ന് വിശ്വസിക്കപ്പെടുന്നു. ചെമ്പു മേഞ്ഞ ശ്രീകോവിലിൽ വരിക്കപ്ലാവിൽ തീർത്ത 5 അടിയോളം ഉയരമുള്ള ഭഗവതി വിഗ്രഹം സ്ഥിതി ചെയ്യുന്നു.വിഗ്രഹത്തിന് മുൻപിലായി കണ്ണാടി ബിംബം അർച്ചനാ ബിംബമായി പ്രതിഷ്ഠ ചെയ്തിരിക്കുന്നു.വേതാള കണ്ഠസ്ഥിതയായ രൂപത്തിലുള്ള പ്രതിഷ്ഠയിൽ ചാന്താട്ടം നടത്തി സംരക്ഷിച്ചു പോരുന്നു. മീനമാസത്തിലെ ഭരണിനാളിൽ ഉത്സവം സമുചിതമായി ആഘോഷിക്കുന്നു.ഭരണി നാളിലെ കുംഭകുട ഘോഷയാത്രയും പകൽപ്പൂരവും ഭരണിദർശനവും ക്ഷേത്രത്തിലെ പ്രധാന ചടങ്ങുകളാണ്.ഗണപതി,ഭുവനേശ്വരി,ഘണ്ടാകർണൻ,നാഗരാജാവ്,നാഗയക്ഷി,ശിവൻ,വിഷ്ണു,ശാസ്താവ്,രക്ഷസ്, വെളിച്ചപ്പാട് എന്നിവർ ഉപദേവതമാരാണ്.പ്രതിഷ്ഠദിനം,നവരാത്രി,മണ്ഡലകാലം,തിരുവുത്സവം,ആയില്യം എന്നിവ സമുചിതമായി ആഘോഷിക്കുന്നു.
നിനി വസേര
ഒരു കെനിയൻ അഭിനേത്രിയും കാസ്റ്റിംഗ് ഡയറക്ടറുമാണ് നിനി വസേര (ജനനം 16 ജനുവരി 1978). ഒരു ഡസനിലധികം സിനിമകളിലും ടെലിവിഷൻ പരമ്പരകളിലും വസേര പ്രത്യക്ഷപ്പെട്ടു. 2005-ലെ സോപ്പ് ഓപ്പറയായ വിംഗു ലാ മോട്ടോയിലെ അഭിനയത്തിലൂടെ അവർ ശ്രദ്ധേയയാണ്.